				|

		52015PC0068

			Prijedlog ODLUKE EUROPSKOG PARLAMENTA I VIJEĆA o mobilizaciji Europskog fonda za prilagodbu globalizaciji (zahtjev EGF/2014/017 FR/Mory-Ducros) /* COM/2015/068 final - 2015/ () */

			   	OBRAZLOŽENJE
KONTEKST PRIJEDLOGA
1.           Pravila koja se primjenjuju
na financijske doprinose iz Europskog fonda za prilagodbu globalizaciji (EGF)
utvrđena su Uredbom (EU) br. 1309/2013 Europskog parlamenta i
Vijeća od 17. prosinca 2013. o Europskom fondu za prilagodbu
globalizaciji (2014. – 2020.) i stavljanju izvan snage Uredbe (EZ)
br. 1927/2006[1]
(dalje u tekstu: „Uredba o EGF-u”).
2.           Francuska tijela podnijela su
zahtjev EGF/2014/017 FR/Mory-Ducros za financijski doprinos iz EGF-a, nakon
otpuštanja u poduzeću Mory-Ducros SAS u Francuskoj.
3.           Nakon ocjenjivanja zahtjeva
Komisija je, u skladu sa svim primjenjivim odredbama Uredbe o EGF-u, donijela
zaključak da su ispunjeni uvjeti za dodjelu financijskog doprinosa iz
EGF-a.
SAŽETAK ZAHTJEVA
 Zahtjev za dodjelu sredstava iz EGF-a: || EGF/2014/017 FR/Mory-Ducros
 Država članica: || Francuska
 Predmetna regija/regije (razina NUTS 2): || FR 10 (Île-de-France)
 Datum podnošenja zahtjeva: || 6.10.2014.
 Datum potvrde primitka zahtjeva: || 17.10.2014.
 Datum podnošenja zahtjeva za dodatnim informacijama: || 17.10.2014.
 Rok za dostavu dodatnih informacija: || 1.12.2014.
 Rok za dovršetak ocjenjivanja: || 23.2.2015.
 Intervencijski kriterij: || Članak 4. stavak 1. točka (a) Uredbe o EGF-u
 Primarno poduzeće || Mory-Ducros SAS
 Sektor/sektori gospodarske djelatnosti (odjeljak NACE Rev. 2)[2] || Odjeljak 49 („Kopneni prijevoz i cjevovodni transport”)
 Broj podružnica, dobavljača i daljnjih proizvođača || 0
 Referentno razdoblje (četiri mjeseca): || 13. ožujka 2014. – 13. srpnja 2014.
 Broj otpuštanja ili prestanaka djelatnosti tijekom referentnog razdoblja (a) || 2 395
 Broj otpuštanja ili prestanaka djelatnosti prije ili nakon referentnog razdoblja (b) || 118
 Ukupni broj otpuštanja (a + b) || 2 513
 Ukupni procijenjeni broj ciljanih korisnika || 2 513
 Broj ciljanih mladih ljudi koji nisu zaposleni, ne školuju se i ne osposobljavaju (NEET-ovi) || 0
 Proračun za usluge prilagođene potrebama (EUR) || 10 052 000
 Proračun za provedbu EGF-a[3] (EUR) || 35 000
 Ukupni proračun (EUR) || 10 087 000
 Doprinos iz EGF-a (60 %) (EUR) || 6 052 200
OCJENA ZAHTJEVA
Postupak
4.           Francuska tijela podnijela su
zahtjev EGF/2014/017 FR/Mory-Ducros 6. listopada 2014., unutar 12 tjedana od
datuma na koji su ispunjeni intervencijski kriteriji utvrđeni u
stavcima 6. do 8. u nastavku teksta[4].
Komisija je potvrdila primitak zahtjeva 17. listopada 2014. unutar
dva tjedna od dana podnošenja zahtjeva te je od francuskih tijela zatražila
dodatne informacije prije isteka roka, 20. listopada 2014. Te su dodatne
informacije dostavljene unutar šest tjedana. Rok u trajanju od 12 tjedana od
dana primitka potpunog zahtjeva unutar kojeg bi Komisija trebala dovršiti
ocjenu usklađenosti zahtjeva s uvjetima za pružanje financijskog doprinosa
ističe 23. veljače 2015.
Prihvatljivost zahtjeva
Predmetna poduzeća i korisnici
5.           Zahtjev se odnosi na
2 513 radnika otpuštenih u poduzeću Mory-Ducros SAS. Poduzeće je
djelovalo u ekonomskom sektoru na razini NACE Rev. 2, odjeljak 49
(„Kopneni prijevoz i cjevovodni transport”). Do otpuštanja u predmetnom
poduzeću došlo je diljem kopnene Francuske. Područje s najvećim
brojem otpuštanja (257) nalazi se u regiji Île-de-France (FR10) razine NUTS[5] 2.
Intervencijski kriteriji
6.           Francuska tijela podnijela su
zahtjev na temelju intervencijskih kriterija iz članka 4.
stavka 1. točke (a) Uredbe o EGF-u kojima se propisuje najmanje
500 otpuštanja ili prestanka djelatnosti samozaposlenih osoba, u referentnom
razdoblju od četiri mjeseca u poduzeću u državi članici,
uključujući otpuštanja koja su proveli dobavljači i daljnji
proizvođači.
7.           Referentno razdoblje od
četiri mjeseca traje od 13. ožujka 2014. do 12. srpnja 2014.
8.           Zahtjev se odnosi na:
–
2 395 radnika otpuštenih[6] iz poduzeća
Mory-Ducros SAS u referentnom razdoblju od četiri mjeseca.
Izračun broja otpuštanja i
prestanaka djelatnosti
9.           Otpuštanja su izračunata
na sljedeći način:
–
2 395 od datuma na koji je poslodavac obavijestio
radnika o otpuštanju ili raskidu ugovora o radu.
Prihvatljivi korisnici
10.         Osim već spomenutih
2 395 radnika, prihvatljivi korisnici su i 118 radnika otpušteni prije ili
poslije referentnog razdoblja od četiri mjeseca. Svi ti radnici proglašeni
su viškom nakon opće objave o planiranim otpuštanjima od 13. ožujka 2014.
Moguće je uspostaviti jasnu uzročno-posljedičnu vezu s
događajem koji je izazvao otpuštanja tijekom referentnog razdoblja.
11.         Ukupni broj prihvatljivih
korisnika stoga iznosi 2 513.
Veza između otpuštanja i svjetske
financijske i gospodarske krize razmatrane Uredbom (EZ) br. 546/2009
12.         Kako bi se uspostavila veza
između otpuštanja i svjetske financijske i gospodarske krize razmatrane
Uredbom (EZ) br. 546/2009, Francuska tvrdi da je poduzeće Mory-Ducros
aktivno u područjima kurirskih usluga, prijevoza i dostave tereta,
skladištenja i iznajmljivanja povezanog materijala, te pruža usluge u
Francuskoj i inozemstvu. U vrijeme otpuštanja, Mory-Ducros bilo je drugo
najveće poduzeće u Francuskoj za te usluge, svakodnevno se
koristeći s otprilike 4 500 vozila.
13.         Kao posljedica svjetske
financijske i gospodarske krize, cestovni prijevoz robe vozilima težima od 3,5
tone smanjio se za 13,7 % u EU-u i za 21 % u Francuskoj između
2007. i 2012. (Eurostat). Taj je pad bio u skladu s općim padom
proizvodnje materijalnih dobara u Europi. Unutar sektora je zbog smanjenja
količine robe za prijevoz izbio rat cijena, čemu nije pogodovalo ni
povećanje različitih troškova (gorivo, plaće, materijal), što je
dovelo do stalnog pada operativnih marži i do niza gubitaka u tom sektoru u
Francuskoj od 2007. Nakon toga uslijedilo je niz bankrota u sektoru cestovnog
prijevoza, čiji se broj prema procjeni Francuske nacionalne banke godišnje
povećavao za 35% ako usporedimo 2007. i 2013.
14.         Do danas su za sektor „Kopneni
prijevoz i cjevovodni transport” podnesena dva zahtjeva za sredstva iz EGF-a,
EGF/2014/017 FR/Mory-Ducros i EGF/2011/001 AT/Nieder- und Oberoesterreich koji
se također temeljio na financijskoj i gospodarskoj krizi.
Događaji zbog kojih dolazi do
otpuštanja i prestanka djelatnosti
15.         Uzroci otpuštanja u
poduzeću Mory-Ducros su bankrot i zatvaranje poduzeća. Mory Ducros
ostvario je gubitak od gotovo 80 milijuna eura u 2012., s predviđanjima
još većih gubitaka za kraj 2013. (nešto ispod 82 milijuna eura). Mory
Ducros objavio je da je u stanju nesolventnosti 25. studenoga 2013., a
sljedećeg dana trgovački sud u Pontoiseu pokrenuo je
odgovarajući pravni postupak i poduzeće je stavljeno pod posebno
upravljanje. Likvidator je određen 6. veljače 2014. te je trebao
zatvoriti poduzeće do 6. svibnja 2014.
Kao dio nagodbe, novo osnovan MORY Global preuzeo
je 50 od ukupno 84 agencije i ponovno zaposlio 2 107 radnika od ukupno
4 911. Ostalih je 2 804 radnika otpušteno; 2 395 u referentnom
razdoblju i 118 poslije (sa zadnjim otpuštanjima krajem rujna). Tih je
2 513 radnika odlučilo provesti aktivnosti predložene za
sufinanciranje iz EGF-a, dok je ostali 291 radnik otišao u mirovinu ili bio
nedostupan.
Predviđene posljedice otpuštanja na
lokalno, regionalno ili nacionalno gospodarstvo i zaposlenost
16.         Do otpuštanja je došlo na 84
lokacije u kopnenoj Francuskoj, s rasponom od dva (Châlons-en-Champagne i Sanit
Louis) do 257 otpuštanja (Gonesse). Najveći broj otpuštanja zabilježen je
na lokacijama u blizini velikih gradova, pa je utjecaj na lokalno zapošljavanje
i gospodarstvo ograničen.
Ciljani korisnici i predložene mjere
Ciljani korisnici
17.         Predviđa se da će
2 513 radnika sudjelovati u mjerama. Raščlamba radnika po spolu, državljanstvu
i dobnoj skupini:
 Kategorija || Broj ciljanih korisnika
 Spol: || muškarci: || 2 137 || (85,04 %)
   || žene: || 376 || (14,96 %)
 Državljanstvo: || građani EU-a: || 2 332 || (92,80 %)
   || državljani zemalja izvan EU-a: || 181 || (7,2 %)
 Dobna skupina: || 15 – 24 godine: || 18 || (0,72 %)
   || 25 – 54 godine: || 2 054 || (81,73 %)
   || 55 – 64 godine: || 436 || (17,35 %)
   || stariji od 64 godine: || 5 || (0,20 %)
   ||   ||   ||
Prihvatljivost predloženih mjera
18.         Usluge prilagođene
potrebama koje će se osigurati otpuštenim radnicima sastoje se od samo
jedne mjere:
19.         Savjetovanje i smjernice za
otpuštene radnike koje pruža skupina stručnih savjetnika (Cellule de
reclassement): Budući da francuska država financira niz aktivnih mjera
(najvažnija od njih je osposobljavanje) kojima se pomaže radnicima da ponovno
pronađu zaposlenje, Francuska iz EGF-a traži samo sredstva za financiranje
jedinstvenog mjesta (cellule de reclassement) na kojem bi se otpuštenim
radnicima pružalo savjetovanje i smjernice.
20.         Pravni je administrator nakon
savjetovanja s predstavnicima otpuštenih radnika odabrao troje ugovornih
suradnika koji upravljaju programom Cellule de reclassement s ciljem
obuhvaćanja što većeg dijela kopnene Francuske i osiguranja
reintegracije najvećeg mogućeg broja ciljanih radnika. Tri su
ugovorna suradnika, agencije Sodie, BPI Group i AFPA Transitions. Njihova je
zadaća podupirati i usmjeravati otpuštene radnike i pomoći im da
ostanu na tržištu rada i pronađu nova zaposlenja.
21.         Agencije su angažirane da
svakom sudioniku (a) pruže savjetovanje o karijeri prilagođeno njegovim
potrebama, (b) daju dovoljan broj poslovnih ponuda i (c) omoguće
savjetovanje s općim stručnjacima i/ili stručnjacima koji su se
specijalizirali za otvaranje poduzeća, koji izvrsno poznaju tržište rada u
regiji te koji su dostupni i brzo reagiraju.
22.         Agencije će organizirati
radionice za osposobljavanje u području općih kompetencija (na
primjer izrada životopisa, priprema za razgovor za posao, vještine traženja
posla i otvaranja poduzeća), osposobljavanje za korištenje internetom,
sajmove poslova i sastanke s poslodavcima ili predstavnicima sektora te
sastanke s institucijama za osposobljavanje.
23.         Aktivnosti agencija nadzirat
će se s pomoću odbora i redovitih pisanih izvješća. Agencije
će biti plaćene po svakom radniku koji sudjeluje u programu (nakon
dostavljanja potrebnih dokaza), a same mjere (npr. dulji tečajevi
osposobljavanja kao takvi) nisu uključene u proračun koji je
predstavljen za financiranje iz sredstava EGF-a (neke od tih mjera će se
sufinancirati iz EGF-a). Plaćanje će biti izvršeno u ratama i na
temelju ostvarenih rezultata.
24.         U tekstu predložene mjere
predstavljaju aktivne mjere na tržištu rada u okviru prihvatljivih mjera
utvrđenih člankom 7. Uredbe o EGF-u. Navedene mjere ne
zamjenjuju pasivne mjere socijalne zaštite.
25.         Francuska tijela dostavila su
zatražene podatke o mjerama koje su obvezne za predmetno poduzeće na
temelju nacionalnog zakonodavstva ili kolektivnih ugovora. Potvrdila su da
financijski doprinos iz EGF-a neće biti zamjena za te mjere.
Predviđeni proračun
26.         Predviđeni ukupni
troškovi iznose 10 087 000 EUR, u što su uključeni rashodi
za usluge prilagođene potrebama u iznosu od 10 052 000 EUR
i rashodi za aktivnosti pripreme, upravljanja, informiranja i promidžbe te
kontrole i izvješćivanja u iznosu od 35 000 EUR. Taj će se
iznos u cijelosti upotrijebiti za kontrolu i certificiranje. Nisu
predviđena proračunska sredstva za aktivnosti informiranja i
promidžbe.
27.         Ukupan financijski doprinos
zatražen iz EGF-a iznosi 6 052 200 EUR (60 % ukupnih
troškova).
 Mjere || Predviđeni broj sudionika || Predviđeni trošak po sudioniku (u EUR) || Predviđeni ukupni troškovi (u EUR)
 Usluge prilagođene potrebama (mjere na temelju članka 7. stavka 1. točaka (a) i (c) Uredbe o EGF-u).
 Posredničko tijelo koje otpuštenim radnicima pruža savjetovanje i smjernice (cellule de reclassement). || 2 513 || 4 000 || 10 052 000
 Podzbroj (a): || – || 10 052 000
 (100 %)
 Naknade i poticaji (mjere na temelju članka 7. stavka 1. točke (b) Uredbe o EGF-u)
 Podzbroj (b): || – || 0
 (0 %)
 Mjere na temelju članka 7. stavka 4. Uredbe o EGF-u
 1. Pripremne aktivnosti || – || 0
 2. Upravljanje || – || 0
 3. Informiranje i promidžba || – || 0
 4. Kontrola i izvješćivanje || – || 35 000
 Podzbroj (c): || – || 35 000
 (0,35 %)
 Ukupni troškovi (a + b + c): || – || 10 087 000
 Doprinos iz EGF-a (60 % ukupnih troškova) || – || 6 052 200
28.         U prethodno navedenoj tablici
nema troškova utvrđenih kao mjere na temelju članka 7.
stavka 1. točke (b) Uredbe o EGF-u.
Razdoblje prihvatljivosti izdataka
29.         Francuska tijela počela
su pružati usluge prilagođene potrebama ciljanim korisnicima
24. veljače 2014. Izdaci za mjere iz točke 19. stoga su
prihvatljivi za financijski doprinos iz EGF-a od 24. veljače 2014. do 6.
listopada 2016.
30.         Francuska tijela 6. listopada
2014. još nisu počela stvarati administrativne izdatke za provedbu EGF-a.
Izdaci za aktivnosti pripreme, upravljanja, informiranja i promidžbe te
kontrole i izvješćivanja stoga zadovoljavaju uvjete za financijski
doprinos iz EGF-a od 6. listopada 2014. do 6. travnja 2017.
Komplementarnost s mjerama koje se
financiraju iz nacionalnih fondova ili fondova Unije
31.         Izvor nacionalnog
pretfinanciranja ili sufinanciranja proračun je Ministarstva rada,
zapošljavanja, stručnog osposobljavanja i socijalnog dijaloga s upotrebom
sredstava iz proračunske linije za praćenje gospodarskih promjena i
razvoj zapošljavanja.
32.         Francuska tijela potvrdila su
da se za prethodno u tekstu opisane mjere za koje se prima financijski doprinos
iz EGF-a neće primiti financijski doprinosi i iz drugih financijskih
instrumenata Unije.
Postupci za savjetovanje s ciljanim
korisnicima, njihovim predstavnicima ili socijalnim partnerima te s lokalnim i
regionalnim tijelima
33.         Francuska su tijela navela da
je usklađeni paket usluga prilagođenih potrebama sastavljen u
dogovoru s predstavnicima ciljanih korisnika i socijalnim partnerima. Brojni su
se sastanci održali između 27. prosinca 2013. i 13. ožujka 2014. (datum
kada su poslane obavijesti o otpuštanjima). Ti su se sastanci odnosili na
cijeli paket mjera, od čega su mjere koje se financiraju iz EGF-a (Cellule
de reclassement) jedan dio.
Sustavi upravljanja i kontrole
34.         Zahtjev sadržava opis sustava
upravljanja i kontrole kojim se utvrđuju nadležnosti uključenih
tijela. Francuska je obavijestila Komisiju da će financijskim doprinosom
upravljati Ministarstvo gospodarstva, industrije i zapošljavanja te da će
biti uključeno nekoliko organizacijskih jedinica iz Délégation générale à
l'emploi et à la formation professionnelle (DGEFP). Plaćanja će
izvršavati DGEFP-ov Département financement, dialogue et contrôle de gestion.
Certificiranje će izvršavati Glavna uprava za javne financije smještena u
Nantesu. Regionalni ogranci Glavne uprave za poduzetništvo, tržišno natjecanje,
potrošnju, rad i zapošljavanje u predmetnim regijama ovlašteni su za provođenje
revizija.
Obveze predmetne države članice
35.         Francuska tijela dostavila su
sva potrebna jamstva u vezi sa sljedećim:
–
u pristupu predloženim mjerama i njihovoj provedbi
poštovat će se načela jednakog postupanja i nediskriminacije,
–
ispunjeni su zahtjevi utvrđeni nacionalnim
zakonodavstvom i zakonodavstvom EU-a o kolektivnom otpuštanju,
–
za predložene mjere neće se primati
financijska potpora iz drugih fondova ili financijskih instrumenata Unije te
će se spriječiti dvostruko financiranje,
–
predložene mjere nadopunjavat će se mjerama
koje se financiraju iz strukturnih fondova;
–
financijski doprinos iz EGF-a bit će u skladu
s proceduralnim i materijalnim pravilima Unije o državnim potporama.
UTJECAJ NA PRORAČUN
Proračunski prijedlog
36.         EGF ne premašuje najveći
godišnji iznos od 150 milijuna EUR (cijene iz 2011.), kako je
utvrđeno člankom 12. Uredbe Vijeća (EU, Euratom)
br. 1311/2013 od 2. prosinca 2013. kojom se uspostavlja višegodišnji
financijski okvir za razdoblje 2014. – 2020.[7]
37.         Nakon što je proučila
zahtjev u odnosu na uvjete utvrđene člankom 13. stavkom 1.
Uredbe o EGF-u te uzela u obzir broj ciljanih korisnika, predložene mjere i
predviđene troškove, Komisija predlaže da se radi osiguravanja
financijskog doprinosa za zahtjev iz EGF-a mobilizira iznos od 6 052 200 EUR,
što predstavlja 60 % ukupnih troškova predloženih mjera.
38.         Predloženu odluku o
mobilizaciji EGF-a zajednički će donijeti Europski parlament i
Vijeće, kako je utvrđeno točkom 13.
Međuinstitucionalnog sporazuma od 2. prosinca 2013. između
Europskog parlamenta, Vijeća i Komisije o proračunskoj disciplini, o
suradnji u vezi s proračunskim pitanjima i o dobrom financijskom
upravljanju[8].
Povezani akti
39.         Komisija će istodobno s
podnošenjem navedenog prijedloga odluke o mobilizaciji EGF-a Europskom
parlamentu i Vijeću podnijeti prijedlog za prijenos iznosa od
6 052 200 EUR u odgovarajuću proračunsku liniju.
40.         Komisija će istodobno s
donošenjem navedenog prijedloga odluke o mobilizaciji EGF-a provedbenim aktom
donijeti odluku o financijskom doprinosu koja će stupiti na snagu na dan
na koji Europski parlament i Vijeće donesu predloženu odluku o
mobilizaciji EGF-a.
Prijedlog
ODLUKE EUROPSKOG PARLAMENTA I VIJEĆA
o mobilizaciji Europskog fonda za prilagodbu
globalizaciji
(zahtjev EGF/2014/017 FR/Mory-Ducros)
EUROPSKI PARLAMENT I VIJEĆE
EUROPSKE UNIJE,
uzimajući u obzir Ugovor o funkcioniranju
Europske unije,
uzimajući u obzir Uredbu (EU)
br. 1309/2013 Europskog parlamenta i Vijeća od
17. prosinca 2013. o Europskom fondu za prilagodbu globalizaciji
(2014. – 2020.) i stavljanju izvan snage Uredbe (EZ) br. 1927/2006[9], a posebno njezin
članak 15. stavak 4.,
uzimajući u obzir postupak iz točke
13. Međuinstitucionalnog sporazuma od 2. prosinca 2013. između
Europskog parlamenta, Vijeća i Komisije o proračunskoj disciplini, o
suradnji u vezi s proračunskim pitanjima i o dobrom financijskom
upravljanju[10],

uzimajući u obzir prijedlog Europske
komisije,
budući da:
(1)       Europski fond za prilagodbu
globalizaciji (EGF) osnovan je kako bi se pružila potpora radnicima koji su
proglašeni viškom i samozaposlenim osobama koje su prestale sa svojom
djelatnošću zbog velikih strukturnih promjena u tokovima svjetske trgovine
uzrokovanih globalizacijom, kao posljedica nastavka svjetske financijske i
gospodarske krize razmatrane Uredbom (EZ) br. 546/2009 Europskog
parlamenta i Vijeća[11],
ili kao posljedica nove svjetske financijske i gospodarske krize te kako bi im
se pomoglo da se ponovno uključe na tržište rada.
(2)       Sredstva EGF-a ne prelaze
najveći godišnji iznos od 150 milijuna EUR (cijene iz 2011.), kako je
utvrđeno člankom 12. Uredbe Vijeća (EU, Euratom)
br. 1311/2013.[12]
(3)       Francuska je 6. listopada
2014. podnijela zahtjev za mobilizaciju EGF-a, u odnosu na otpuštanja[13] u poduzeću
Mory-Ducros SAS u Francuskoj. Zahtjev je dopunjen dodatnim informacijama u
skladu s člankom 8. stavkom 3. Uredbe (EU) br. 1309/2013. Taj je
zahtjev u skladu sa zahtjevima za utvrđivanje financijskog doprinosa iz
EGF-a utvrđenima člankom 13. Uredbe (EU) br. 1309/2013.
(4)       Sredstva iz EGF-a bi se stoga
trebala mobilizirati radi pružanja financijskog doprinosa u iznosu od
6 052 200 EUR u vezi sa zahtjevom koji je podnijela Francuska,
DONIJELI SU OVU ODLUKU:
Članak 1.
U okviru općeg proračuna Europske
unije za financijsku godinu 2015. osigurava se 6 052 200 EUR iz
EGF-a za odobrena sredstva za preuzimanje obveza i odobrena sredstva za
plaćanje.
Članak 2.
Ova Odluka stupa na snagu na dan donošenja.
Sastavljeno u Bruxellesu
Za Europski parlament                                  Za
Vijeće
Predsjednik                                                    Predsjednik
[1]               SL L 347, 20.12.2013., str. 855.
[2]               Uredba (EZ) br. 1893/2006 Europskog parlamenta i
Vijeća od 20. prosinca 2006. o utvrđivanju statističke
klasifikacije ekonomskih djelatnosti NACE Revision 2 te izmjeni
Uredbe Vijeća (EEZ) br. 3037/90 kao i određenih uredbi EZ-a o
posebnim statističkim područjima (SL L 393, 30.12.2006.,
str. 1.).
[3]               U skladu s člankom 7. stavkom 4. Uredbe
(EU) br. 1309/2013.
[4]               Rok od 12 tjedana istekao je u nedjelju (5. listopada),
ali je Komisija bila spremna prihvatiti zahtjev u ponedjeljak, dan nakon isteka
roka.
[5]               Uredba Komisije (EU) br. 1046/2012 od
8. studenoga 2012. o provedbi Uredbe (EZ) br. 1059/2003 Europskog
parlamenta i Vijeća o uspostavi zajedničkog razvrstavanja prostornih
jedinica za statistiku (NUTS), u pogledu prosljeđivanja vremenskih okvira
za novu regionalnu raspodjelu (SL L 310, 9.11.2012., str. 34.)
[6]               U smislu članka 3. točke (a) Uredbe
o EGF-u.
[7]               SL L 347, 20.12.2013., str. 884.
[8]               SL C 373, 20.12.2013., str. 1.
[9]               SL L 347, 20.12.2013., str. 855.
[10]             SL C 373, 20.12.2013., str. 1.
[11]             Uredba (EZ) br. 546/2009 Europskog parlamenta i
Vijeća od 18. lipnja 2009. o izmjeni Uredbe (EZ) br. 1927/2006 o osnivanju
Europskog fonda za prilagodbu globalizaciji (SL L 167, 29.6.2009., str. 26.).
[12]             Uredba Vijeća (EU, Euratom) br. 1311/2013 od 2.
prosinca 2013. kojom se uspostavlja višegodišnji financijski okvir za razdoblje
2014. – 2020. (SL L 347, 20.12.2013., str. 884.).
[13]             U smislu članka 3. točke (a) Uredbe
(EU) br. 1309/2013.


				|

		52013PC0583

			Prijedlog ODLUKE VIJEĆA o obnovi Sporazuma o suradnji u području znanosti i tehnologije između Europske zajednice i Vlade Ruske Federacije /* COM/2013/0583 final - 2013/0282 (NLE) */

			   	OBRAZLOŽENJE
1.           KONTEKST PRIJEDLOGA
Sporazum o suradnji u području znanosti i
tehnologije između Europske zajednice i Vlade Ruske Federacije potpisan je
u Bruxellesu 16. studenoga 2000. U članku 12. stavku (b)
Sporazuma utvrđeno je kako slijedi: „Ovaj se Sporazum sklapa na
početno razdoblje koje završava 31. prosinca 2002., a moći
će se produljiti zajedničkim sporazumom između stranaka na
dodatno razdoblje od pet godina.”
Svojom je Odlukom 2009/313/EZ od
30. ožujka 2009. Vijeće zaključilo obnovu Sporazuma za daljnje
razdoblje od pet godina.
Obnova Sporazuma za dodatnih pet godina bila
bi u interesu obiju stranaka radi održavanja kontinuiteta u odnosima u
području znanosti i tehnologije između Rusije i Europske unije.
2.           REZULTATI SAVJETOVANJA SA ZAINTERESIRANIM
STRANAMA I PROCJENE UČINKA
Nakon revizije Sporazuma, koju su
zajednički proveli neovisni stručnjaci iz Europske unije i Ruske
Federacije, izabrane stručne skupine izradile su niz preporuka. Obje su
strane primile na znanje preporuku stručne skupine za obnovu Sporazuma u
njegovu trenutačnom obliku za idućih pet godina na sastanku
predstavnika Europske komisije i Ministarstva obrazovanja i znanosti Ruske
Federacije koji se održao 15. veljače 2013. u Moskvi.
3.           PRAVNI ELEMENTI PRIJEDLOGA
Sadržaj obnovljenog Sporazuma u bitnom će
biti istovjetan sadržaju Sporazuma koji je trenutačno na snazi, a koji
prestaje važiti 20. veljače 2014.
4.           UTJECAJ NA PRORAČUN
U zakonodavnom financijskom izvještaju koji se
dostavlja uz ovu odluku navodi se okvirni utjecaj na proračun. Odredbama
Odluke osigurava se zaštita financijskih interesa Unije.
S obzirom na navedena razmatranja Komisija od
Vijeća traži:
–
da u ime Unije i nakon pristanka Europskog
parlamenta odobri obnovu Sporazuma o suradnji u području znanosti i
tehnologije između Europske zajednice i Vlade Ruske Federacije za dodatno
razdoblje od pet godina;
–
da ovlasti Predsjednika Vijeća za imenovanje
osobe ili osoba ovlaštenih da obavijeste Vladu Ruske Federacije da je Unija
dovršila unutarnje postupke potrebne za stupanje obnovljenog Sporazuma na
snagu.
2013/0282 (NLE)
Prijedlog
ODLUKE VIJEĆA
o obnovi Sporazuma o suradnji u području
znanosti i tehnologije između Europske zajednice i Vlade Ruske Federacije
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 186. u vezi s člankom 218.
stavkom 6. točkom (a) podtočkom v.,
uzimajući u obzir prijedlog Europske
komisije,
uzimajući u obzir pristanak Europskog
parlamenta,
budući da:
(1)       Svojom Odlukom 2000/742/EZ od
16. studenoga 2000. Vijeće je odobrilo sklapanje Sporazuma o suradnji
u području znanosti i tehnologije između Europske zajednice i Vlade
Ruske Federacije.
(2)       U članku 12.
stavku (b) Sporazuma utvrđeno je kako slijedi: „Ovaj se Sporazum
sklapa na početno razdoblje koje završava 31. prosinca 2002., a
moći će se produljiti zajedničkim sporazumom između
stranaka na dodatno razdoblje od pet godina.”
(3)       Nakon zajedničke
revizije Sporazuma obje su stranke primile na znanje preporuku da Sporazum
treba obnoviti za dodatnih pet godina u njegovu trenutačnom obliku.
(4)       Stranke Sporazuma smatraju da
bi žurna obnova tog Sporazuma bila u njihovu obostranu interesu.
(5)       Sadržaj obnovljenog Sporazuma
bit će istovjetan sadržaju Sporazuma, koji prestaje važiti
20. veljače 2014.
(6)       Obnovu Sporazuma o suradnji u
području znanosti i tehnologije između Europske zajednice i Vlade
Ruske Federacije potrebno je odobriti u ime Europske unije,
DONIJELO JE OVU ODLUKU:
Članak 1.
Obnova Sporazuma o suradnji u području
znanosti i tehnologije između Europske zajednice i Vlade Ruske Federacije
odobrava se za dodatno razdoblje od pet godina u ime Europske unije.
Članak
2.
Predsjednik Vijeća ovlašten je imenovati
osobu ili osobe ovlaštene da, djelujući u ime Unije i u skladu s
člankom 12. točkom (a) Sporazuma, obavijeste Vladu Ruske
Federacije da je Unija dovršila unutarnje postupke potrebne za stupanje na
snagu tog obnovljenog Sporazuma i Ruskoj Federaciji dostave sljedeću
obavijest:
„Kao posljedica stupanja na snagu Ugovora iz
Lisabona 1. prosinca 2009., Europska unija zamijenila je i naslijedila
Europsku zajednicu te od navedenog datuma ostvaruje sva prava i preuzima sve
obveze Europske zajednice. Stoga se upućivanja na ‚Europsku zajednicu’ u
tekstu Sporazuma prema potrebi tumače kao upućivanja na ‚Europsku
uniju’.”
Članak 3.
Ova Odluka
stupa na snagu na dan njezina donošenja. Ova se Odluka objavljuje u Službenom
listu Europske unije.
Sastavljeno u Bruxellesu
                                                                       Za
Vijeće
                                                                       Predsjednik
ZAKONODAVNI FINANCIJSKI IZVJEŠTAJ
1.           OKVIR PRIJEDLOGA / INICIJATIVE

              1.1.    Naslov prijedloga / inicijative
              1.2.    Odgovarajuće
područje / područja politike u strukturi
ABM-a / ABB-a
              1.3.    Vrsta
prijedloga / inicijative
              1.4.    Ciljevi

              1.5.    Osnova
prijedloga / inicijative
              1.6.    Trajanje
i financijski učinak
              1.7.    Predviđeni
način / načini upravljanja
2.           MJERE UPRAVLJANJA
              2.1.    Pravila
praćenja i izvješćivanja
              2.2.    Sustav
upravljanja i kontrole
              2.3.    Mjere
za sprečavanje prijevara i nepravilnosti
3.           PROCJENA FINANCIJSKOG UČINKA
PRIJEDLOGA / INICIJATIVE
              3.1.    Relevantni
naslov / naslovi višegodišnjeg financijskog okvira i proračunske
linije / linija rashoda
              3.2.    Procjena
učinka na rashode
              3.2.1. Sažetak procjene
učinka na rashode
              3.2.2. Procjena učinka
na odobrena sredstva za poslovanje
              3.2.3. Procjena učinka
na administrativna odobrena sredstva
              3.2.4. Usklađenost s
tekućim višegodišnjim financijskim okvirom
              3.2.5. Doprinos trećih
osoba
              3.3.    Procjena učinka na
prihode
ZAKONODAVNI FINANCIJSKI IZVJEŠTAJ
1.           OKVIR PRIJEDLOGA / INICIJATIVE

1.1.        Naslov prijedloga / inicijative

Prijedlog
Odluke Vijeća o obnovi Sporazuma o suradnji u području znanosti i
tehnologije između Europske zajednice i Vlade Ruske Federacije.
1.2.        Odgovarajuće
područje / područja politike u strukturi
ABM-a / ABB-a[1]
Strategija
i koordinacija politike, posebno Glavnih uprava RTD, AGRI, JRC, CNECT, EAC,
ENER, ENTR i MOVE.
1.3.        Vrsta
prijedloga / inicijative
¨ Prijedlog / inicijativa
odnosi se na novo djelovanje
¨ Prijedlog / inicijativa
odnosi se na novo djelovanje nakon pilot-projekta / pripremnog
djelovanja[2]
þ Prijedlog / inicijativa
odnosi se na produženje postojećeg djelovanja
¨ Prijedlog / inicijativa
odnosi se na djelovanje koje
je preusmjereno na novo djelovanje
1.4.        Ciljevi
1.4.1.     Višegodišnji strateški
cilj / ciljevi Komisije na koje se odnosi
prijedlog / inicijativa
Predmetnom
se inicijativom omogućava objema strankama da poboljšaju i ojačaju
svoju suradnju u područjima znanosti i tehnologije od zajedničkog
interesa.
1.4.2.     Posebni
cilj / ciljevi i predmetna djelatnost / djelatnosti u
okviru ABM-a /ABB-a
Posebni cilj br. 1
Omogućivanje
daljnje razmjene posebnog znanja i prijenosa znanja i iskustva u korist
znanstvenih zajednica, industrije i građana.
Predmetna djelatnost / djelatnosti u okviru ABM-a /ABB-a
1.4.3.     Očekivani
rezultat / rezultati i učinak
Navesti učinke
koje bi prijedlog / inicijativa trebali imati na ciljne
korisnike / skupine.
Ovom
se odlukom EU-u i Rusiji omogućava postizanje obostrane koristi na temelju
znanstvenog i tehnološkog napretka postignutog u istraživačkoj suradnji u
njihovim odnosnim posebnim istraživačkim programima i potiče daljnja
pojačana suradnja.
1.4.4.     Pokazatelji rezultata i
učinka
Navesti pokazatelje za
praćenje provedbe prijedloga / inicijative.
Službe
Komisije redovito će pratiti sva djelovanja koja se provode na temelju
Sporazuma, što će uključivati reviziju od strane EU-a. Revizija
će se sastojati od sljedećih elemenata:
(a)
Pokazatelji učinka – broj prijedloga koje je Rusija predložila po posebnom
programu u usporedbi s brojem prijedloga odabranih za financiranje u okviru
programa.
(b)
Sakupljanje podataka – na temelju podataka iz posebnih programa okvirnog
programa i podataka koje je Ruska Federacija dostavila Zajedničkom odboru
Zajednice i Rusije, osnovanom na temelju čl. 6. Sporazuma.
1.5.        Osnova
prijedloga / inicijative
1.5.1.     Zahtjev / zahtjevi
koje je potrebno kratkoročno ili dugoročno ispuniti
Ovom
se odlukom objema strankama omogućava da nastave poboljšavati i
jačati svoju suradnju u područjima znanosti i tehnologije koja im
donose obostranu korist.
1.5.2.     Dodana vrijednost sudjelovanja
EU-a
Sporazum
se temelji na načelima obostrane koristi, uzajamnog pristupa programima i
djelatnostima druge stranke povezanima s predmetom Sporazuma, nediskriminacije,
učinkovite zaštite intelektualnog vlasništva, pravedne podjele prava
intelektualnog vlasništva i učinkovitog korištenja rezultata. Obnovom
Sporazuma omogućava se povećano znanje u znanosti, čime se
pružaju prilike za pristup tržištu.
1.5.3.     Pouke iz prijašnjih
sličnih iskustava
Na
temelju dosadašnjeg iskustva u suradnji u području znanosti i tehnologije
nastavak suradnje s Rusijom obnovom Sporazuma na daljnje razdoblje od pet
godina smatra se pozitivnim.
1.5.4.     Usklađenost i moguća
sinergija s ostalim odgovarajućim instrumentima
Obnova
Sporazuma s Rusijom u potpunosti je usklađena s otvaranjem mogućnosti
sudjelovanja u okvirnim programima EU-a za zemlje iz cijelog svijeta.
1.6.        Trajanje i financijski
učinak
þ Prijedlog / inicijativa ograničenog
trajanja
–
þ  prijedlog / inicijativa na snazi od 20. veljače 2014.
do 19. veljače 2019.
–
þ  financijski učinak od 2014. do 2019.
¨ Prijedlog / inicijativa neograničenog
trajanja
–
provedba s razdobljem osnivanja od GGGG do GGGG,
–
nakon čega slijedi sveobuhvatno djelovanje.
1.7.        Predviđeni
način / načini upravljanja[3]
þ Izravno centralizirano upravljanje Komisije
¨ Neizravno centralizirano upravljanje uz delegiranje provedbenih zadaća:
–
¨  izvršnim agencijama
–
¨  tijelima koje su osnovale Zajednice[4]

–
¨  nacionalnim tijelima iz javnog sektora / tijelima koja
pružaju javne usluge
–
¨  osobama kojima je povjerena provedba određenih djelovanja na
temelju glave V. Ugovora o Europskoj uniji i koje su navedene u
relevantnom temeljnom aktu u smislu članka 49. Financijske uredbe
¨ Podijeljeno upravljanje s državama članicama
¨ Decentralizirano upravljanje s trećim zemljama
¨ Zajedničko upravljanje s međunarodnim organizacijama (navesti)
Ako se navodi više
načina upravljanja, treba navesti pojedinosti u odjeljku „Napomene”.
Napomene
2.           MJERE UPRAVLJANJA
2.1.        Pravila praćenja i
izvješćivanja
Navesti
učestalost i uvjete.
Sudjelovanje
istraživačkih subjekata iz Rusije u okvirnom programu (Obzor 2020.) i
ostalim suradničkim djelatnostima na temelju Sporazuma redovno će se
pratiti na sastancima Zajedničkog odbora Zajednice i Rusije osnovanog na
temelju čl. 6. Sporazuma.
2.2.        Sustav upravljanja i kontrole

2.2.1.     Utvrđeni
rizik /rizici
Redovno
se održavaju sastanci i dvostrani kontakti, čime se omogućuje
sustavno dijeljenje informacija. U sustavu kontrole nisu utvrđeni nikakvi
rizici.
2.2.2.     Predviđeni
način /načini nadzora
2.2.3.     Troškovi i koristi kontrola te
očekivana stopa nepridržavanja
2.3.        Mjere za sprečavanje
prijevara i nepravilnosti
Navesti postojeće
ili predviđene mjere sprečavanja i zaštite.
Ako
se provedbom okvirnog programa zahtijeva korištenje vanjskih izvođača
ili dovodi do dodjele financijskih doprinosa trećim osobama, Komisija
prema potrebi provodi revizije, posebice ako ima razloga sumnjati u stvarnu
prirodu posla koji se obavlja ili opisuje u izvješćima o radu.
Revizije
Unije izvršava ili vlastito osoblje Unije ili računovodstveni
stručnjaci koji su odobreni u skladu s pravom stranke nad kojom se vrši
revizija. Računovodstvene stručnjake Unija izabire slobodno,
izbjegavajući pritom svaki rizik sukoba interesa na koji joj stranka koja
je podložna reviziji eventualno ukaže. Osim toga, Komisija u provedbi
istraživačkih djelatnosti osigurava zaštitu financijskih interesa Unije
provedbom učinkovitih provjera, a u slučaju uočavanja
nepravilnosti, primjenom odvraćajućih i proporcionalnih mjera i
kazni.
U
svrhu postizanja tog cilja, pravila o provjerama, mjerama i kaznama, s
pozivanjem na Uredbe br. 2988/95, br. 2185/96 i br. 1073/99,
unose se u sve ugovore koji se primjenjuju u provedbi okvirnog programa.
Posebno,
ugovorima je potrebno predvidjeti sljedeće točke:
-
uvrštenje posebnih ugovornih odredaba za zaštitu financijskih interesa EU-a u
provedbi provjera i kontrola u vezi s obavljenim poslom,
-
provedbu administrativnih provjera kao dio mjera borbe protiv prijevara, u
skladu s Uredbama br. 2185/96, br. 1073/1999 i br. 1074/1999,
-
primjenu administrativnih kazni za sve namjerne nepravilnosti ili one
prouzročene nepažnjom, u skladu s Okvirnom uredbom br. 2988/95,
uključujući mehanizam stavljanja na crnu listu,
-
činjenicu da nalozi za povrat u slučaju nepravilnosti i prijevara
moraju biti izvršivi u skladu s člankom 299. Ugovora o funkcioniranju
Europske unije.
Osim
toga, kao rutinsku mjeru, nadležno osoblje u GU-u za istraživanja i inovacije
provodi program kontrole u pogledu znanstvenih i proračunskih aspekata.
Odjel za unutarnju reviziju GU-a za istraživanja i inovacije provodi unutarnju
reviziju. Europski revizorski sud provodi lokalne inspekcijske nadzore.
3.           PROCJENA FINANCIJSKOG UČINKA
PRIJEDLOGA / INICIJATIVE
3.1.        Relevantni
naslov / naslovi višegodišnjeg financijskog okvira i proračunske
linije / linija rashoda
·      Postojeće proračunske linije
Prema redoslijedu naslova višegodišnjeg financijskog okvira i
proračunskih linija.
 Naslov višegodi- šnjeg financij-skog okvira || Proračunska linija || Vrsta rashoda || Doprinos
 Broj [Opis………………………...……….] || Dif./nedif. ([5]) || država EFTA-e[6] || država kandidatki-nja[7] || trećih zemalja || u smislu članka 18. stavka 1. točke (aa) Financijske uredbe
 1a || 08.01.05 || Nedif. || DA || DA || DA || DA
 1a || 08.01.05.01 || Nedif. || DA || DA || DA || DA
 1a || 08.01.05.03 || Nedif. || DA || DA || DA || DA
·      Zatražene nove proračunske linije
Prema redoslijedu naslova višegodišnjeg financijskog okvira i
proračunskih linija.
 Naslov višegodi-šnjeg financij-skog okvira || Proračunska linija || Vrsta rashoda || Doprinos
 Broj [Naslov……………………………………..] || Dif. / nedif. || država EFTA-e || država kandidatki-nja || trećih zemalja || u smislu članka 18. stavka 1. točke (aa) Financijske uredbe
   || [XX.YY.YY.YY]   ||   || DA/ NE || DA/ NE || DA/ NE || DA/ NE
3.2.        Procjena učinka na
rashode
[Ovaj
dio mora se ispuniti u proračunskoj tablici o administrativnim
proračunskim podacima (drugi dokument u prilogu ovom financijskom
izvještaju) koji je potrebno učitati na CISNET za potrebe konzultacije
među odjelima.
3.2.1.     Sažetak procjene učinka
na rashode
u milijunima EUR (na tri decimalna mjesta)
 Naslov višegodišnjeg financijskog okvira: || 1a || [Naslov]: Konkurentnost za rast i zapošljavanje
 GU: <Istraživanje i inovacije.> ||   ||   || Godina 2014.[8] || Godina 2015. || Godina 2016. || Godina 2017. || Godina 2018. || Godina 2019. ||   || UKUPNO
  Odobrena sredstva za poslovanje ||   ||   ||   ||   ||   ||   ||   ||
 Broj proračunske linije || Obveze || (1) ||   ||   ||   ||   ||   ||   ||   ||
 Plaćanja || (2) ||   ||   ||   ||   ||   ||   ||   ||
 Broj proračunske linije || Obveze || (1a) ||   ||   ||   ||   ||   ||   ||   ||
 Plaćanja || (2a) ||   ||   ||   ||   ||   ||   ||   ||
 Administrativna odobrena sredstva financirana iz omotnice za pojedine programe[9] ||   ||   ||   ||   ||   ||   ||   ||
 Broj proračunske linije || 08.01.05 || (3) ||   ||   ||   ||   ||   ||   ||   ||
 UKUPNA odobrena sredstva za GU <Istraživanje i inovacije>[10] || Obveze || = 1 + 1a + 3 || 0,099 || 0,110 || 0,110 || 0,110 || 0,110 || 0,011 ||   || 0,550
 Plaćanja || = 2 + 2a + 3 || 0,099 || 0,110 || 0,110 || 0,110 || 0,110 || 0,011 ||   || 0,550
 Broj proračunske linije || 08.01.05.01 ||   ||   ||   ||   ||   ||   ||   ||   ||
 UKUPNA odobrena sredstva za GU <Istraživanje i inovacije> || Obveze || (1a) || 0,055 || 0,066 || 0,066 || 0,066 || 0,066 || 0,011 ||   || 0,330
   || Plaćanja || (2a) || 0,055 || 0,066 || 0,066 || 0,066 || 0,066 || 0,011 ||   || 0,330
 Broj proračunske linije || 08.01.05.03 ||   ||   ||   ||   ||   ||   ||   ||   ||
 UKUPNA odobrena sredstva za GU <Istraživanje i inovacije> || Obveze || (1b) || 0,037 || 0,044 || 0,044 || 0,044 || 0,044 || 0,007 ||   || 0,220
   || Plaćanja || (2b) || 0,037 || 0,044 || 0,044 || 0,044 || 0,044 || 0,007 ||   || 0,220
  UKUPNA odobrena sredstva za poslovanje || Obveze || (4) ||   ||   ||   ||   ||   ||   ||   ||
 Plaćanja || (5) ||   ||   ||   ||   ||   ||   ||   ||
  UKUPNA administrativna odobrena sredstva financirana iz omotnice za pojedine programe || (6) || 0,092 || 0,110 || 0,110 || 0,110 || 0,110 || 0,018 ||   || 0,550
 UKUPNA odobrena sredstva iz NASLOVA <1a.> višegodišnjeg financijskog okvira || Obveze || = 4 + 6 || 0,092 || 0,110 || 0,110 || 0,110 || 0,110 || 0,018 ||   || 0,550
 Plaćanja || = 5 + 6 || 0,092 || 0,110 || 0,110 || 0,110 || 0,110 || 0,018 ||   || 0,550
Ako prijedlog / inicijativa utječe na
više naslova:
  UKUPNA odobrena sredstva za poslovanje || Obveze || (4) ||   ||   ||   ||   ||   ||   ||   ||
 Plaćanja || (5) ||   ||   ||   ||   ||   ||   ||   ||
  UKUPNA administrativna odobrena sredstva financirana iz omotnice za pojedine programe || (6) ||   ||   ||   ||   ||   ||   ||   ||
 UKUPNA odobrena sredstva iz NASLOVA od 1 do 4 višegodišnjeg financijskog okvira (Referentni iznos) || Obveze || = 4 + 6 ||   ||   ||   ||   ||   ||   ||   ||
 Plaćanja || = 5 + 6 ||   ||   ||   ||   ||   ||   ||   ||
 Naslov višegodišnjeg financijskog okvira || 5 || „Administrativni rashodi”
u milijunima EUR (na tri decimalna mjesta)
   ||   ||   || Godina N || Godina N + 1 || Godina N + +2 || Godina N + +3 || Upisati onoliki broj godina koliko je potrebno da se pokaže trajanje učinka (vidi točku 1.6.) || UKUPNO
 GU: <…….> ||
  Ljudski resursi ||   ||   ||   ||   ||   ||   ||   ||
  Ostali administrativni rashodi ||   ||   ||   ||   ||   ||   ||   ||
 UKUPNO GU <…….> || Odobrena sredstva ||   ||   ||   ||   ||   ||   ||   ||
 UKUPNA odobrena sredstva za NASLOV 5 višegodišnjeg financijskog okvira || (Ukupne obveze = ukupna plaćanja) ||   ||   ||   ||   ||   ||   ||   ||
u milijunima EUR (na tri decimalna mjesta)
   ||   ||   || 2014.[11] || 2015. || 2016. || 2017. || 2018. || 2019. ||   || UKUPNO
 UKUPNA odobrena sredstva iz NASLOVA od 1 do 5 višegodišnjeg financijskog okvira || Obveze || 0,092 || 0,110 || 0,110 || 0,110 || 0,110 || 0,018 ||   || 0,550
 Plaćanja || 0,092 || 0,110 || 0,110 || 0,110 || 0,110 || 0,018 ||   || 0,550
3.2.2.     Procjena učinka na
odobrena sredstva za poslovanje
–
þ  Prijedlog / inicijativa ne zahtijeva korištenje odobrenim
sredstvima za poslovanje
–
¨  Odobrena sredstva za preuzimanje obveza u milijunima EUR; kako je
objašnjeno u nastavku:
Odobrena sredstva za preuzimanje obveza u milijunima
EUR (na tri decimalna mjesta)
 Navesti ciljeve i rezultate   ò ||   ||   || Godina N || Godina N + 1 || Godina N + +2 || Godina N + +3 || Upisati onoliki broj godina koliko je potrebno da se pokaže trajanje učinka (vidi točku 1.6.) || UKUPNO
 REZULTATI
 Vrsta[12] || Pro-sječni trošak || Broj || Trošak || Broj || Trošak || Broj || Trošak || Broj || Trošak || Broj || Trošak || Broj || Trošak || Broj || Trošak || Ukupni broj || Ukupni trošak
 POSEBNI CILJ BR. 1[13]   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Rezultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Rezultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Rezultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Međuzbroj za posebni cilj br. 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||
 POSEBNI CILJ br. 2… ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Rezultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Međuzbroj za posebni cilj br. 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||
 UKUPNI TROŠAK ||   ||   ||   ||   ||   ||   ||   ||   ||   ||   ||   ||   ||   ||   ||   ||
3.2.3.     Procjena učinka na
administrativna odobrena sredstva
3.2.3.1.  Sažetak
–
þ  Prijedlog / inicijativa zahtijeva korištenje
administrativnim odobrenim sredstvima, kako je objašnjeno u nastavku:
u milijunima EUR (na
tri decimalna mjesta)
   || Godina 2014.[14] || Godina 2015. || Godina 2016. || Godina 2017. || Godina 2018. || Godina 2019. || UKUPNO
 NASLOV 5 višegodišnjeg financijskog okvira ||   ||   ||   ||   ||   ||   ||
 Ljudski resursi ||   ||   ||   ||   ||   ||   ||
 Ostali administrativni rashodi ||   ||   ||   ||   ||   ||   ||
 Međuzbroj NASLOVA 5 višegodišnjeg financijskog okvira ||   ||   ||   ||   ||   ||   ||
 Izvan NASLOVA 5[15] višegodišnjeg financijskog okvira ||   ||   ||   ||   ||   ||   ||
 Ljudski resursi || 0,055 || 0,066 || 0,066 || 0,066 || 0,066 || 0,011 || 0,330
 Ostali administrativni rashodi || 0,037 || 0,044 || 0,044 || 0,044 || 0,044 || 0,007 || 0,220
 Međuzbroj izvan NASLOVA 5 višegodišnjeg financijskog okvira ||   ||   ||   ||   ||   ||   ||
 UKUPNO || 0,092 || 0,110 || 0,110 || 0,110 || 0,110 || 0,018 || 0,550
Potrebe za
administrativnim sredstvima pokrit će se iz odobrenih sredstava koja su
već dodijeljena glavnoj upravi za upravljanje djelovanjem
i / ili su preraspoređena unutar glavne uprave, prema potrebi uz
dodatne sredstva koja se mogu dodijeliti nadležnoj glavnoj upravi u okviru
godišnjeg postupka dodjele sredstava, uzimajući u obzir proračunska
ograničenja.
3.2.3.2.  Procjena potreba za ljudskim resursima
–
þ  Prijedlog / inicijativa zahtijeva korištenje ljudskim
resursima, kako je objašnjeno u nastavku:
Procjenu izraziti u ekvivalentu punog radnog
vremena
   || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Upisati onoliki broj godina koliko je potrebno da se pokaže trajanje učinka (vidi točku 1.6.)
  Plan radnih mjesta (dužnosnici i privremeni djelatnici) ||
 XX 01 01 01 (Sjedište i predstavništva Komisije) ||   ||   ||   ||   ||   ||   ||
 XX 01 01 02 (Delegacije) ||   ||   ||   ||   ||   ||   ||
 08 01 05 01 (Neizravna istraživanja) || 0,5 || 0,5 || 0,5 || 0,5 || 0,5 || 0,5 ||
 10 01 05 01 (Izravna istraživanja) ||   ||   ||   ||   ||   ||   ||
 ||  Vanjsko osoblje (u ekvivalentu punog radnog vremena: EPRV)[16] ||
 XX 01 02 01 (UD, UsO, UNS iz „globalne omotnice”) ||   ||   ||   ||   ||   ||   ||
 XX 01 02 02 (UD, UsO, JED, LD i UNS u delegacijama) ||   ||   ||   ||   ||   ||   ||
 XX 01 04 gg[17] || - u sjedištu ||   ||   ||   ||   ||   ||   ||
 - u delegacijama ||   ||   ||   ||   ||   ||   ||
 XX 01 05 02 (UD, UNS, UsO - neizravna istraživanja) ||   ||   ||   ||   ||   ||   ||
 10 01 05 02 (UD, UNS, UsO - izravna istraživanja) ||   ||   ||   ||   ||   ||   ||
 Ostale proračunske linije (navesti) ||   ||   ||   ||   ||   ||   ||
 UKUPNO || 0,5 || 0,5 || 0,5 || 0,5 || 0,5 || 0,5 ||
XX je dotično područje politike ili
proračunska glava.
Potrebe za ljudskim
resursima ispunit će se angažiranjem osoblja glavne uprave kojemu je
već povjereno upravljanje djelovanjem i / ili koje je
preraspoređeno unutar glavne uprave, prema potrebi uz dodatna sredstva
koja se mogu dodijeliti nadležnoj glavnoj upravi u okviru godišnjeg postupka
dodjele sredstava uzimajući u obzir proračunska ograničenja.
Opis zadaća:
 Dužnosnici i privremeno osoblje || Priprema i vodstvo sastanaka Zajedničkog odbora kako je predviđeno na temelju čl. 6. Sporazuma te poslovna putovanja kojima se osigurava ispravno funkcioniranje i provedba Sporazuma i redovna revizija Sporazuma.
 Vanjsko osoblje ||
3.2.4.     Usklađenost s
tekućim višegodišnjim financijskim okvirom
–
þPrijedlog / inicijativa u skladu je s tekućim
višegodišnjim financijskim okvirom.
3.2.5.     Doprinos trećih osoba
–
Prijedlogom / inicijativom ne
predviđa se sufinanciranje od trećih osoba.
3.3.        Procjena učinka na
prihode
–
þ  Prijedlog / inicijativa nema financijski učinak na prihode.
[1]               ABM: upravljanje na temelju djelatnosti (Activity-Based
Management) – ABB: izrada proračuna na temelju djelatnosti (Activity-Based
Budgeting).
[2]               Kako je navedeno u članku 49. stavku 6.
točkama (a) ili (b) Financijske uredbe.
[3]               Pojedinosti o načinima upravljanja i
upućivanja na Financijsku uredbu mogu se naći na web-mjestu
BudgWeb: http://www.cc.cec/budg/man/budgmanag/budgmanag_en.html
[4]               Kako je navedeno u članku 185. Financijske uredbe.
[5]               Dif. = diferencirana odobrena sredstva / nedif. =
nediferencirana odobrena sredstva.
[6]               EFTA: Europsko udruženje slobodne trgovine.
[7]               Države kandidatkinje i prema potrebi potencijalne države
kandidatkinje sa Zapadnog Balkana.
[8]               Godina N je godina početka provedbe
prijedloga / inicijative.
[9]               Tehnička i / ili upravna pomoć i
rashodi kojima se podupire provedba programa i / ili djelovanja EU-a
(nekadašnje linije „BA”), neizravno istraživanje, izravno istraživanje.
[10]             Europski parlament i Vijeće tek moraju donijeti
odobrena sredstva za razdoblje 2014. – 2020. i s tim povezanu pravnu
osnovu, a proračunsko tijelo tek mora odobriti nacrt proračuna za
2014.
[11]             Godina N je godina početka provedbe
prijedloga / inicijative.
[12]             Rezultati su proizvodi i usluge koji se isporučuju
(npr.: broj financiranih studentskih razmjena, broj kilometara izgrađenih
ceste itd.)
[13]             Kako je opisano u odjeljku 1.4.2. „Posebni
cilj / ciljevi…”
[14]             Godina N je godina početka provedbe
prijedloga / inicijative.
[15]             Tehnička i / ili upravna pomoć i
rashodi kojima se podupire provedba programa i / ili djelovanja EU-a
(nekadašnje linije „BA”), neizravno istraživanje, izravno istraživanje.
[16]             UD = ugovorni djelatnik; LD = lokalni
djelatnik; UNS = upućeni nacionalni stručnjak;
UsO = ustupljeno osoblje (Intérimaire); JED = mladi
stručnjak u delegaciji (Jeune Expert en Délégation);
[17]             U okviru gornje granice za vanjsko osoblje iz odobrenih
sredstava za poslovanje (prijašnje linije „BA”).


				|

		52014PC0515

			Prijedlog ODLUKE EUROPSKOG PARLAMENTA I VIJEĆA o upotrebi Europskog fonda za prilagodbu globalizaciji, u skladu s točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (zahtjev EGF/2014/004 ES/Comunidad Valenciana metal) /* COM/2014/0515 final  */

			   	OBRAZLOŽENJE
KONTEKST PRIJEDLOGA
1.           Pravila koja se primjenjuju
na financijske doprinose iz Europskog fonda za prilagodbu globalizaciji (EGF)
utvrđena su Uredbom (EU) br. 1309/2013 Europskog parlamenta i
Vijeća od 17. prosinca 2013. o Europskom fondu za prilagodbu
globalizaciji (2014. – 2020.) i stavljanju izvan snage Uredbe (EZ) br. 1927/2006[1] („Uredba o EGF-u”).
2.           Španjolska tijela podnijela su zahtjev EGF/2014/004 ES/Comunidad Valenciana metal za
financijski doprinos iz EGF-a slijedom otpuštanja i prestanka djelatnosti u
smislu članka 3. Uredbe o EGF-u (dalje u tekstu „otpuštanja”)
zabilježenih u 142 poduzeća koja obavljaju djelatnosti iz odjeljka 25.
NACE-a Revision 2 (Proizvodnja gotovih metalnih proizvoda, osim strojeva i
opreme)[2]
u Autonomnoj zajednici Valenciji (ES52), regiji razine NUTS 2.
3.           Nakon pažljivog ispitivanja
navedenog zahtjeva Komisija je, u skladu s primjenjivim odredbama Uredbe o
EGF-u, donijela zaključak da su ispunjeni uvjeti za dodjelu financijskog
doprinosa iz EGF-a.
SAŽETAK ZAHTJEVA
 Zahtjev za dodjelu sredstava iz EGF-a: || EGF/2014/004 ES/Comunidad Valenciana metal
 Država članica: || Španjolska
 Predmetna regija/predmetne regije (razina NUTS 2): || Autonomna zajednica Valencija (ES52)
 Datum podnošenja zahtjeva: || 25.3.2014.
 Rok za potvrđivanje primitka zahtjeva i za podnošenje zahtjeva za dodatne informacije || 7.4.2014.
 Rok za dostavu dodatnih informacija: || 20.5.2014.
 Rok za dovršetak ocjenjivanja: || 12.8.2014.
 Intervencijski kriterij: || Članak 4. stavak 1. točka (b) Uredbe o EGF-u
 Područje gospodarske djelatnosti (odjeljak NACE-a Rev. 2): || Odjeljak 25. („Proizvodnja gotovih metalnih proizvoda, osim strojeva i opreme”)
 Referentno razdoblje (devet mjeseci): || 1.4.2013. – 31.12.2013.
 Broj otpuštanja ili prestanaka djelatnosti tijekom referentnog razdoblja: || 633
 Broj prihvatljivih korisnika za koje se očekuje da će sudjelovati u mjerama: || 300
 Proračun za usluge prilagođene potrebama || 1 622 640 EUR
 Proračun za pripremu, upravljanje, informiranje i promidžbu || 76 000 EUR
 Ukupni proračun || 1 698 640 EUR
 Financijski doprinos zatražen iz EGF-a || 1 019 184 EUR (60 % ukupnih troškova)
OCJENA ZAHTJEVA
Postupak
4.           Španjolska tijela podnijela su zahtjev EGF/2014/004 ES/Comunidad Valenciana metal 25. ožujka 2014.,
unutar 12 tjedana od dana na koji su ispunjeni intervencijski kriteriji
utvrđeni stavcima 5. do 7. u nastavku teksta. Komisija je 7. travnja 2014.
potvrdila primitak zahtjeva, unutar dva tjedna od dana podnošenja zahtjeva. Na
isti je dan Komisija zatražila dodatne informacije od španjolskih tijela. Te su dodatne informacije dostavljene unutar
šest tjedana od dana podnošenja zahtjeva. Rok u trajanju od 12 tjedana od dana
primitka potpunog zahtjeva unutar kojeg bi Komisija trebala dovršiti ocjenu
usklađenosti zahtjeva s uvjetima za pružanje financijskog doprinosa
ističe 12. kolovoza 2014.
Prihvatljivost zahtjeva
Intervencijski kriteriji
5.           Španjolska tijela podnijela su zahtjev na temelju
intervencijskog kriterija iz članka 4. stavka 1.
točke (b) Uredbe o EGF-u, za čije je ispunjavanje uvjet najmanje
500 radnika proglašenih viškom u referentnom razdoblju od devet mjeseci u
poduzećima koja djeluju u istom ekonomskom sektoru definiranom na razini
odjeljka NACE Rev. 2 i smještena su u jednoj regiji ili u dvije susjedne
regije razine NUTS 2 u državi članici.
6.           Zahtjev se odnosi na radnike
koji su proglašeni viškom ili su prestali sa svojom djelatnošću[3] u 142 poduzeća[4] koja obavljaju
djelatnosti iz odjeljka 25. NACE Rev. 2 (Proizvodnja gotovih metalnih
proizvoda, osim strojeva i opreme) u Autonomnoj zajednici Valenciji (ES52),
regiji razine NUTS 2.
7.           Referentno
razdoblje od devet mjeseci traje od 1. travnja 2013. do 31. prosinca 2013.
Izračun broja otpuštanja i
prestanaka djelatnosti
8.           Broj otpuštanja
izračunat je na sljedeći način:
–
380 od dana kad
poslodavac – u skladu s člankom 3. stavkom 1. Direktive Vijeća 98/59/EZ[5] – pisanim putem
obavijesti nadležno javno tijelo o planiranom kolektivnom otpuštanju.
Španjolska tijela potvrdila su prije datuma
završetka procjene Komisije da je tih 380 otpuštanja
zaista izvršeno; te
–
253 od dana de facto raskida ugovora o radu
ili njegova isteka unutar referentnog razdoblja.
Prihvatljivi korisnici
9.           Ukupni broj prihvatljivih
korisnika iznosi 633.
Veza između otpuštanja i svjetske
financijske i gospodarske krize obuhvaćene Uredbom (EZ) br. 546/2009
10.         Uspostavljajući vezu
između otpuštanja i svjetske financijske i gospodarske krize
obuhvaćene Uredbom (EZ) br. 546/2009, španjolska tijela tvrde da je sektor
metalne industrije ključan za proizvodnju materijala koji se dalje koriste
u nizu prerađivačkih djelatnosti, posebice u brodogradnji,
građevinarstvu i automobilskoj industriji. Širom Europske unije svi su
navedeni sektori ozbiljno pogođeni gospodarskom krizom, što su već
utvrdili Komisija[6]
i njezine službe[7].
Nadalje, argumenti koji su izneseni u prethodnim zahtjevima za sredstva iz
EGF-a u djelatnostima povezanima s tim sektorima još uvijek vrijede[8]; posebno je to
slučaj za argumente koji su izneseni u kontekstu dva španjolska zahtjeva
za sredstva iz EGF-a, a povezani su s tim istim sektorom[9].
Indeks
industrijske proizvodnje
(2010. = 100)
Izvor: Eurostat
11.         Na grafikonu se može vidjeti
da je u razdoblju od 2000. do 2007., dakle prije financijske i gospodarske
krize, rast indeksa industrijske proizvodnje za EU-28 u prosjeku iznosio oko 1,7 %
godišnje; u prvom tromjesečju 2008. indeks za EU-28 dostigao je
maksimalnu razinu (112,8). Od travnja 2008. do travnja 2009. industrijska
proizvodnja u državama EU-28 smanjila se za više od 22 postotna boda. Nakon
toga je, međutim, uslijedio relativno dinamičan oporavak u trajanju
od oko dvije godine. Od svibnja 2011. opet je zabilježen pad industrijske
proizvodnje. Prosječni indeks industrijske proizvodnje u EU-u za 2013.
približan je indeksu iz 2003.
12.         U Španjolskoj je
prosječni godišnji rast indeksa industrijske proizvodnje pratio trend
EU-28 do 2007. Međutim, između travnja 2008. i travnja 2009.
industrijska proizvodnja u Španjolskoj pala je za gotovo 27 postotnih bodova
(pet bodova više nego u EU-28) i od tada se industrijska proizvodnja nije oporavila
te je u relativno stalnom padu. Prosječni indeks industrijske proizvodnje
u Španjolskoj za 2013. približan je indeksu iz 1994.
13.         Španjolska je među
državama članicama koje su najteže pogođene svjetskom financijskom i
gospodarskom krizom. Mračna predviđanja za industriju koja proizlaze
iz svjetske financijske i gospodarske krize u konačnici su rezultirala
nižom potražnjom i smanjenom proizvodnjom metala i metalnih proizvoda. U
Španjolskoj je proizvodnja metalnih proizvoda u 2009. smanjena za 23,3 % u
odnosu na prethodnu godinu te za 36,6 % u razdoblju od 2008 do 2013.
Proizvodnja metalnih proizvoda (odjeljak 25. NACE Rev. 2) u Španjolskoj
(indeks obujma proizvodnje za 2010. = 100)
Izvor: Eurostat
14.         Pad industrijske proizvodnje
utjecao je na zaposlenost. Od 2008. do 2012. u Španjolskoj je izgubljeno gotovo
600 000 radnih mjesta u industriji, od čega 150 000 u sektoru
izrade proizvoda od metala. Navedeni gubici radnih mjesta predstavljaju 24 %
ukupnog broja radnih mjesta u industriji i 35 % ukupnog broja radnih
mjesta u sektoru metalne industrije.
15.         Gubitak radnih mjesta u
sektoru metalne industrije u Autonomnoj zajednici Valenciji bio je još i
veći. U sektoru metalne industrije Autonomne zajednice Valencije postojalo
je 35 868 radnih mjesta u 2008., a u 2012. taj je broj pao na 20 873.
To predstavlja pad od 43 %, osam postotnih bodova iznad nacionalnog
prosjeka.
Događaji zbog kojih dolazi do
otpuštanja i prestanka djelatnosti
16.         Do otpuštanja je došlo zbog
naglog pada proizvodnje gotovih metalnih proizvoda u Autonomnoj zajednici
Valenciji, što je posljedica financijske i gospodarske krize. U razdoblju od 2008.
do 2012. promet se u tom sektoru smanjio za 38,5 %, što je za posljedicu
imalo otpuštanja i druge prilagodbe kao što su privremene obustave rada i
skraćenja radnog vremena.
17.         Radna mjesta u sektoru metalne
industrije u Autonomnoj zajednici Valenciji predstavljaju 7,4 % radnih
mjesta u tom sektoru na nacionalnoj razini. Međutim, gubitak radnih mjesta
u sektoru metalne industrije u Autonomnoj zajednici Valenciji iznosi 10 %
ukupnih gubitaka radnih mjesta u tom sektoru, što pokazuje da je kriza
jače pogodila metalnu industriju u Autonomnoj zajednici Valenciji nego što
je to prosjek na državnoj razini. To se može djelomično objasniti time što
metalna industrija u Autonomnoj zajednici Valenciji jako ovisi o građevinskom
sektoru. Važnost građevinskog sektora u toj regiji već je istaknuta u
prethodnim zahtjevima za financijska sredstva iz EGF-a[10].
Predviđene posljedice otpuštanja na
lokalno, regionalno ili nacionalno gospodarstvo i zaposlenost
18.         Španjolska tijela smatraju da
će otpuštanja u metaloprerađivačkom sektoru u Autonomnoj
zajednici Valenciji dodatno pogoršati stanje u pogledu nezaposlenosti u toj
regiji.
Stopa
nezaposlenosti u Autonomnoj zajednici Valenciji

Izvor: Encuesta de población activa (EPA)[11]
19.         Kriza je bitno negativno
utjecala na zaposlenost u Autonomnoj zajednici Valenciji. Stopa nezaposlenosti
u regiji brzo se povećala, s 9,6 % u
prvom tromjesečju 2008. na 28,0 % u
prvom tromjesečju 2014. Španjolska tijela tvrde da će se
otpuštanjima u sektoru metalne industrije dodatno pogoršati već vrlo
osjetljivo stanje u pogledu nezaposlenosti u predmetnoj regiji, budući da
sektor metalne industrije predstavlja 25,4 % radnih mjesta u industrijskom
sektoru te regije. Uz to, malo je novih radnih mjesta zbog utjecaja krize na
tradicionalne sektore kao što su keramička industrija, industrija
obuće, građevinarstvo i tekstilna industrija, što su sve grane koje
su od velike važnosti za gospodarstvo regije. Sredstva iz EGF-a upotrijebljena
su u svim navedenim sektorima u Autonomnoj zajednici Valenciji za potpore
radnicima koji su proglašeni viškom[12].
Ciljani korisnici i predložene mjere
Ciljani korisnici
20.         Predviđa se da će u
mjerama sudjelovati 300 prihvatljivih korisnika.
21.         Raščlamba ciljanih
korisnika po spolu, nacionalnosti i dobnoj skupini:
 Kategorija || Broj ciljanih korisnika
 Spol: || Muškarci: || 258 || (86,0 %)
   || Žene: || 42 || (14,0 %)
 Državljanstvo: || državljani EU-a: || 296 || (98,7 %)
   || nisu državljani EU-a: || 4 || (1,3 %)
 Dobna skupina: || 15-24 godine: || 9 || (3,0 %)
   || 25-29 godina: || 70 || (23,3 %)
   || 30-54 godine: || 206 || (68,7 %)
   || 55-64 godine: || 15 || (5,0 %)
   || preko 64 godine: || 0 || (0,0 %)
Prihvatljivost predloženih mjera
22.         Usluge
prilagođene potrebama koje će se osigurati radnicima koji su
proglašeni viškom sastoje se od sljedećih mjera koje se kombiniraju u
cilju stvaranja usklađenog paketa usluga prilagođenih potrebama
kojima se radnike proglašene viškom ponovno želi uključiti u rad.
–
Uvodni i informativni sastanci: ovo je prva mjera koja će biti ponuđena svim otpuštenim
radnicima i uključuje: (1) opće i individualne informativne
sastanke o potrebama u pogledu vještina i osposobljavanja; o dostupnim
programima savjetovanja i osposobljavanja; te o naknadama i poticajima; (2) postupak
upisa.
–
Profesionalna orijentacija: uključuje izradu profila radnika koji u programu sudjeluju,
osmišljavanje prilagođenog programa ponovnog uključivanja u tržište
rada (faza I.), radionice o načinima traženja posla (faza II.) te
savjetovanje i nastavak pružanja podrške prilagođene potrebama tijekom
cijelog razdoblja provedbe.
–
Traženje posla: ova
mjera uključuje intenzivno i proaktivno traženje lokalnih i regionalnih
mogućnosti za zapošljavanje, što je zadatak posrednika u zapošljavanju, te
potom zapošljavanje u skladu sa sposobnostima. Cilj je ove mjere dopuniti samostalno
traženje posla uključenih korisnika. Izradit će se internetska
stranica kako bi se radnicima osigurali internetski alati koji im mogu
pomoći u samostalnom traženju zaposlenja.
–
Osposobljavanje: mjera
osposobljavanja uključivat će razne vrste obuke: (1) Strukovno
osposobljavanje i unaprjeđivanje vještina. Strukovno osposobljavanje
usredotočit će se na stjecanje kvalifikacija kao što su one koje su
potrebne za rukovanje hranom te na sektore ili područja gdje postoje ili
će se pojaviti mogućnosti zapošljavanja, kao što su prehrambeni
sektor (sigurnost hrane, HACCP[13],
6-sigma[14]
itd.), prevencija profesionalnih oboljenja i ozljeda, kontrola kvalitete i
zaštita okoliša (standardi ISO 9001[15],
ISO 14000[16],
EFQM[17]
itd.), dok unaprjeđivanje vještina (dakle strukovno osposobljavanje unutar
istog sektora) ima za svrhu poboljšavanje postojećih vještina sudionika.
Unaprjeđivanje vještina bit će usmjereno na buduće potrebe
proizvođača gotovih metalnih proizvoda, kao što su tehnike zavarivanja
(TIG, MIG/MAG zavarivanje[18],
posebne tehnike zavarivanja itd.); strojno projektiranje (2D i 3D, CAD, sustavi
za integriranje CAD-CAM); podešavanje alata i preša; programiranje CNC alatnih
strojeva[19]
itd. Očekuje se da će oko 200 radnika sudjelovati u ovom programu
izobrazbe. (2) Obuka u generičkim vještinama. Ponuđeni
program osposobljavanja uključivat će obuku u nizu vještina koje
pridonose boljem radnom učinku, kao što su informacijske i komunikacijske
tehnologije, strani jezici, upravljanje poslovanjem itd. Procjenjuje se da
će u ovoj obrazovnoj aktivnosti sudjelovati 100 radnika. (3) Obuka
na radnom mjestu. U suradnji s lokalnim poduzećima organizirat će
se program obuke na radnom mjestu kako bi se dopunilo strukovno osposobljavanje
i prekvalifikacije koje su sudionicima predložene. To će biti prilika da
korisnici uče u stvarnom radnom okruženju, a za poduzeća koja u tom
programu sudjeluju način provjere stručnih vještina potencijalnih
kandidata koje se zapošljava. Procjenjuje se da će 40 radnika sudjelovati
u ovom programu osposobljavanja.
–
Promicanje poduzetništva: Ovom se mjerom nastoji pomoći otpuštenim radnicima koji
namjeravaju pokrenuti samostalan posao, a sastojat će se od (1) namjenske
obuke koja obuhvaća razvoj ideje za posao, planiranje, provođenje
studija izvedivosti, pribavljanje kapitala itd.; i (2) prilagođenog
mentoriranja tijekom cijelog procesa pokretanja poduzeća te potpore u
administrativnim pitanjima. Sudionici se mogu koristiti uslugama mentoriranja i
nakon pokretanja vlastitog poduzeća. Radnici kojima nedostaju određene
vještine u vođenju poduzeća imat će pristup odgovarajućoj
obuci u okviru obuke u generičkim vještinama.
–
Poticaji za osnivanje poduzeća: Korisnicima koji se ponovo uključe u rad pokretanjem vlastitog
poduzeća isplatit će se paušalni iznos od 3 000 EUR. Svrha
je ovog poticaja pokrivanje troškova pokretanja posla.
–
Dodatak za traženje
posla: Nakon što postignu dogovorene ciljeve u programu ponovnog
uključivanja u rad, korisnicima će se isplatiti jednokratna naknada u
iznosu od 300 EUR.
–
Doprinos za troškove putovanja: Radnicima koji sudjeluju u mjerama isplatit će se doprinos za
putne troškove. Konačni iznos izračunava se na temelju stvarnog broja
dana provedenih u programu i udaljenosti. Procjenjuje se da bi sudionici mogli
primiti u prosjeku po 400 EUR.
–
Poticaj za zapošljavanje: Korisnici koji se ponovno uključe u rad pod uvjetom da je
riječ o najmanje tromjesečnom ugovoru, primit će jednokratni
dodatak na plaću u iznosu od 700 EUR kako bi ih se potaklo — što se
posebice odnosi na starije korisnike — na prihvaćanje novog zaposlenja,
posebno u slučajevima kada su ponuđeni uvjeti nepovoljniji nego oni
na njihovu prethodnom radnom mjestu.
23.         Predložene
mjere predstavljaju aktivne mjere na tržištu rada u okviru prihvatljivih
aktivnosti utvrđenih člankom 7. Uredbe o EGF-u. Navedenim
mjerama ne zamjenjuju se pasivne mjere socijalne zaštite.
24.         Španjolska tijela navela su
potrebne informacije o tome koje mjere predmetna poduzeća moraju poduzeti
na temelju nacionalnog prava ili kolektivnih ugovora. Potvrdila su da financijski
doprinos iz EGF-a neće biti zamjena za te mjere.
Predviđeni proračun
25.         Predviđeni ukupni
troškovi iznose 1 698 640 EUR, u što su uključeni izdaci za
usluge prilagođene potrebama u iznosu od 1 622 640 EUR i izdaci za aktivnosti pripreme, upravljanja,
informiranja i promidžbe te kontrole i izvješćivanja u iznosu od 76 000 EUR.
26.         Ukupan
financijski doprinos zatražen iz EGF-a iznosi 1 019 184 EUR
(60 % ukupnih troškova).
 Mjere || Predviđeni broj sudionika || Procijenjeni trošak po sudioniku (EUR) (*) || Predviđeni ukupni troškovi (u EUR) (% ukupnog iznosa) (*)
 Usluge prilagođene potrebama (mjere na temelju članka 7. stavka 1. točaka (a) i (c) Uredbe o EGF-u)
 Uvodni i informativni sastanci: (Acogida) || 300 || 300 || 90 000
 Profesionalna orijentacija (Orientación profesional personalizada) || 300 || 750 || 225 000
 Traženje posla (Intermediación laboral) || 300 || 900 || 270 000
 Osposobljavanje (Formación) || 300 || 1 987 || 596 000
 Promicanje poduzetništva (Emprendimiento) || 30 || 1 638 || 49 140
 Poticaji za osnivanje poduzeća (Incentivo a la constitución de negocios) || 20 || 3 000 || 60 000
 Međuzbroj (a): ||   || 1 290 140 (79,5 %)
 Naknade i poticaji (mjere na temelju članka 7. stavka 1. točke (b) Uredbe o EGF-u) ||   ||
 Dodatak za traženje posla (Incentivo a la participación) || 300 || 300 || 90 000
 Doprinos za troškove putovanja (Ayudas por desplazamientos) || 300 || 400 || 120 000
 Poticaj za zapošljavanje (Incentivo a la reinserción) || 175 || 700 || 122 500
 Međuzbroj (b): ||   || 332 500 (20,5 %)
 Mjere na temelju članka 7. stavka 4. Uredbe o EGF-u
 1. Aktivnosti pripreme ||   || 0
 2. Upravljanje ||   || 58 000
 3. Informiranje i promidžba ||   || 9 000
 4. Kontrola i izvješćivanje ||   || 9 000
 Međuzbroj (c): ||   || 76 000
 (4,47 %)
 Ukupni troškovi (a + b + c): ||   || 1 698 640
(*) Radi izbjegavanja decimala,
procijenjeni su troškovi po radniku zaokruženi. Međutim, zaokruživanje
nema nikakav utjecaj na ukupni trošak pojedine mjere, koji ostaje isti kao u
zahtjevu koji je podnijela Španjolska.
(**) Ukupni
se iznosi ne podudaraju zbog zaokruživanja.
27.         Troškovi mjera utvrđenih
u gornjoj tablici kao mjerâ na temelju članka 7. stavka 1. točke
(b) Uredbe o EGF-u ne prelaze 35 % ukupnih troškova za usklađeni
paket usluga prilagođenih potrebama. Španjolska tijela potvrdila su da te
mjere ovise o aktivnom sudjelovanju korisnika u traženju posla ili aktivnostima
osposobljavanja.
28.         Španjolska tijela potvrdila su
da troškovi ulaganja za samozapošljavanje, pokretanje poduzeća i
preuzimanje poslovanja od strane zaposlenika neće prelaziti 15 000
EUR po korisniku.
Razdoblje prihvatljivosti izdataka
29.         Španjolska tijela započela
su s pružanjem usluga prilagođenih potrebama ciljanim korisnicima 20. lipnja 2014.
Izdaci za mjere iz točke 22. stoga će biti prihvatljivi za
financijski doprinos iz EGF-a od 20. lipnja 2014. do 20. lipnja 2016.
30.         Španjolska tijela počela
su stvarati administrativne izdatke za provedbu EGF-a 20. lipnja 2014. Izdaci
za aktivnosti pripreme, upravljanja, informiranja i promidžbe te kontrole i
izvješćivanja stoga će biti prihvatljivi za financijski doprinos iz
EGF-a od 20. lipnja 2014. do 20. prosinca 2016.
Komplementarnost s mjerama koje se
financiraju nacionalnim sredstvima ili sredstvima Unije
31.         Španjolska su tijela potvrdila
da se za prethodno navedene mjere za koje se dodjeljuje financijski doprinos iz
EGF-a neće dodijeliti financijski doprinos i iz drugih financijskih
instrumenata Unije.
32.         Glavni su ciljevi operativnih
programa ESF-a za Autonomnu zajednicu Valenciju od 2007. do 2013. promicanje
cjeloživotnog učenja radnika i smanjivanje rizika od ranog napuštanja
školovanja, s posebnim naglaskom na najugroženije osobe ili osobe kojima
prijeti socijalna isključenost, uglavnom mlade radnike ili radnike starije
od 45 godina, žene i osobe s invaliditetom. Iako bi neke mjere EGF-a mogle biti
slične mjerama ESF-a, postoji razlika: mjere EGF-a jedinstvene su i
posebne prirode (usmjerene su na određeni sektor i određenu
populaciju), prilagođene su i intenzivne. Trajnim praćenjem mjera sa
sličnom svrhom u okviru ESF-a i EGF-a i praćenjem radnika na koje se
te mjere odnose izbjeći će se preklapanje između mjera ESF-a i
EGF-a.
33.         Nacionalni su izvori
predfinanciranja ili sufinanciranja sljedeći: 30 % ukupnog
proračuna financirat će se iz javnih izvora Generalitat Valenciane
(autonomne vlade Autonomne zajednice Valencije) i posebno iz SERVEF-a (javne
ustanove autonomne vlade za pitanja zapošljavanja), a udruga poslodavaca Federación
Empresarial Metalúrgica Valenciana – FEMEVAL i sindikati UGT-PV i CCOO-PV
zajedno će financirati 10 % ukupnog proračuna.
Postupci za savjetovanje s ciljanim
korisnicima ili njihovim predstavnicima, socijalnim partnerima te lokalnim i
regionalnim tijelima
34.         Španjolska nadležna tijela navela su da je usklađeni paket
usluga prilagođenih potrebama izrađen u dogovoru sa socijalnim
partnerima FEMEVAL-om, UGT-PV-om i CCOO-PV-om, koji su navedeni kao izvori
sufinanciranja u stavku 33. U trećem tromjesečju 2013., zabrinuti
zbog rapidnog ukidanja radnih mjesta u sektoru metalne industrije, socijalni su
partneri obavijestili Javnu ustanovu autonomne zajednice Valencije za pitanja
zapošljavanja (SERVEF) o svojoj namjeri da podrže zahtjev za dodjelu sredstava
iz EGF-a za radnike koji su proglašeni viškom u sektoru metalne industrije.
Uslijedilo je nekoliko tehničkih sastanaka u prosincu (16.12. i 23.12.),
siječnju (10.1. i 28.1.) i veljači (3.2.), na kojima se raspravljao i
usuglasio nacrt zahtjeva, posebno u pogledu sadržaja i vremenskog rasporeda
mjera, kao i u pogledu raspodjele uloga i zadataka.
Sustavi upravljanja i nadzora
35.         Zahtjev sadržava detaljan opis
sustava upravljanja i nadzora kojim se utvrđuju nadležnosti
uključenih tijela. Španjolska je obavijestila Komisiju da će
financijskim doprinosom upravljati i nadzirati ga ista tijela koja upravljaju
ESF-om i nadziru ga. SERVEF će imati ulogu posrednika za upravljačko
tijelo.
Obveze predmetne države članice
36.         Španjolska tijela dostavila su sva potrebna jamstva u vezi sa
sljedećim:
–
pri pristupu predloženim mjerama i njihovoj
provedbi poštovat će se načela jednakog postupanja i
nediskriminacije;
–
ispunjeni su zahtjevi utvrđenim nacionalnim
zakonodavstvom i zakonodavstvom EU-a o kolektivnom otpuštanju;
–
predloženim mjerama pružit će se potpora
pojedinačnim radnicima i neće se upotrebljavati za restrukturiranje
poduzeća ili sektora;
–
za predložene mjere neće se primati
financijska potpora iz drugih fondova ili financijskih instrumenata Unije i
spriječit će se dvostruko financiranje;
–
predložene mjere bit će komplementarne s
mjerama koja se financiraju iz strukturnih fondova;
–
financijski doprinos iz EGF-a bit će u skladu
s proceduralnim i materijalnim pravilima Unije o državnim potporama.
PRORAČUNSKE IMPLIKACIJE
Prijedlog proračuna
37.         EGF ne smije premašiti
maksimalni godišnji iznos od 150 milijuna EUR (prema cijenama iz 2011.),
kako je utvrđeno člankom 12. Uredbe Vijeća (EU, Euratom)
br. 1311/2013 od 2. prosinca 2013. kojom se uspostavlja
višegodišnji financijski okvir za razdoblje 2014. – 2020[20].
38.         Komisija, nakon ispitivanja
zahtjeva u pogledu uvjeta utvrđenih člankom 13. stavkom 1.
Uredbe o EGF-u te uzimajući u obzir broj ciljanih korisnika, predložene
mjere i predviđene troškove, predlaže upotrebu sredstava EGF-a u iznosu od
1 019 184 EUR, što predstavlja 60 % ukupnih troškova
predloženih mjera, u svrhu osiguravanja financijskog doprinosa koji se
navedenim zahtjevom traži.
39.         Predloženu odluku o upotrebi
EGF-a zajednički će donijeti Europski parlament i Vijeće, kako
je utvrđeno točkom 13. Međuinstitucionalnog sporazuma od 2. prosinca 2013.
između Europskog parlamenta, Vijeća i Komisije o proračunskoj
disciplini, o suradnji u vezi s proračunskim pitanjima i o dobrom
financijskom upravljanju[21].
Povezani akti
40.         Istodobno s podnošenjem ovog
prijedloga odluke o upotrebi EGF-a, Komisija će Europskom parlamentu i
Vijeću podnijeti prijedlog za prijenos iznosa od 1 019 184 EUR
u odgovarajuću proračunsku liniju.
41.         Komisija će istodobno s
donošenjem navedenog prijedloga odluke o upotrebi EGF-a provedbenim aktom
donijeti odluku o financijskom doprinosu koja će stupiti na snagu na dan
na koji Europski parlament i Vijeće donesu predloženu odluku o upotrebi
EGF-a.
Prijedlog
ODLUKE EUROPSKOG PARLAMENTA I VIJEĆA
o upotrebi Europskog fonda za prilagodbu
globalizaciji, u skladu s točkom 13. Međuinstitucionalnog
sporazuma od 2. prosinca 2013. između Europskog parlamenta,
Vijeća i Komisije o proračunskoj disciplini, o suradnji u vezi s
proračunskim pitanjima i o dobrom financijskom upravljanju
(zahtjev EGF/2014/004 ES/Comunidad Valenciana metal)
EUROPSKI PARLAMENT I VIJEĆE
EUROPSKE UNIJE,
uzimajući u obzir Ugovor o funkcioniranju
Europske unije,
uzimajući u obzir Uredbu (EU) br. 1309/2013
Europskog parlamenta i Vijeća od 17. prosinca 2013. o Europskom fondu
za prilagodbu globalizaciji (2014. – 2020.) i stavljanju izvan snage Uredbe
(EZ) br. 1927/2006[22],
a posebno njezin članak 15. stavak 4.,
uzimajući u obzir prijedlog Europske
komisije,
u skladu s postupkom utvrđenim
točkom 13. Međuinstitucionalnog sporazuma od 2. prosinca 2013.
između Europskog parlamenta, Vijeća i Komisije o proračunskoj
disciplini, o suradnji u vezi s proračunskim pitanjima i o dobrom
financijskom upravljanju[23],
budući da:
(1)       Europski fond za prilagodbu
globalizaciji (EGF) osnovan je radi pružanja potpore radnicima koji su
otpušteni kao višak i samozaposlenim osobama koje su prestale s radom slijedom
velikih strukturnih promjena u tokovima svjetske trgovine nastalih zbog
globalizacije te da bi im se olakšala reintegracija na tržište rada.
(2)       EGF ne smije premašiti
najveći godišnji iznos od 150 milijuna EUR (u cijenama iz 2011.), kako je
utvrđeno člankom 12. Uredbe Vijeća (EU, Euratom) br. 1311/2013
kojom se uspostavlja višegodišnji financijski okvir za razdoblje 2014. – 2020[24].
(3)       Španjolska je zbog otpuštanja[25]
u 142 poduzeća koja obavljaju djelatnosti iz odjeljka 25. NACE
Revision 2 (Proizvodnja gotovih metalnih proizvoda, osim strojeva i
opreme)[26]
u Autonomnoj zajednici Valenciji, regiji razine 2 NUTS-a (ES52) 25. ožujka 2014. podnijela zahtjev za upotrebu EGF-a te ga dopunila
dodatnim informacijama kako je predviđeno člankom 8.
stavkom 3. Uredbe (EU) br. 1309/2013. Taj je zahtjev u skladu sa
zahtjevima za određivanje financijskog doprinosa iz EGF-a, kako je
utvrđeno člankom 13. Uredbe (EU) br. 1309/2013.
(4)       EGF bi stoga trebalo
upotrijebiti u cilju osiguravanja financijskog doprinosa u iznosu od 1 019 184 EUR za zahtjev koji je podnijela Španjolska,
DONIJELI SU OVU ODLUKU:
Članak 1.
EGF se upotrebljava u okviru općeg
proračuna Europske unije za financijsku godinu 2014. kako bi se osigurao
iznos od 1 019 184 EUR u odobrenim sredstvima za preuzimanje
obveza i za plaćanje.
Članak 2.
Ova se Odluka
objavljuje u Službenom listu Europske unije.
Sastavljeno u Bruxellesu
Za Europski parlament                                  Za
Vijeće
Predsjednik                                                    Predsjednik
[1]               SL L 347, 20.12.2013., str. 855.
[2]               Uredba (EZ) br. 1893/2006 Europskog parlamenta i
Vijeća od 20. prosinca 2006. o utvrđivanju statističke
klasifikacije ekonomskih djelatnosti NACE Revision 2 te izmjeni
Uredbe Vijeća (EEZ) br. 3037/90 kao i određenih uredbi EZ-a o
posebnim statističkim područjima (SL L 393, 30.12.2006.,
str. 1.).
[3]               U smislu članka 3. Uredbe o EGF-u.
[4]               Popis predmetnih poduzeća i broj radnika koji su
proglašeni viškom po pojedinom poduzeću navedeni su u Prilogu 1.
[5]               Direktiva Vijeća 98/59/EZ od 20. srpnja 1998.
o usklađivanju zakonodavstava država članica u odnosu na kolektivno
otkazivanje (SL L 225, 12.8.1998., str. 16.).
[6]               COM(2009) 104 završna verzija od 25.2.2009.,
Komunikacija Komisije „Odgovor na krizu u europskoj automobilskoj industriji”.
[7]               Eurostat
– Statistics in focus 61/2011 o industriji, trgovini i uslugama: „Do drugog
tromjesečja 2011. u građevinskom sektoru u državama EU-27 zabilježen
je pad aktivnosti od 16 % u odnosu na maksimum zabilježen prije krize.”
http://epp.eurostat.ec.europa.eu/cache/ITY_OFFPUB/KS-SF-11-061/EN/KS-SF-11-061-EN.PDF
[8]               Za brodogradnju vidjeti: EGF/2010/006 PL/H.
Cegielski-Poznan, EGF/2010/025 DK/Odense Steel Shipyard i EGF/2011/008
DK/Odense Steel Shipyard.
                Za građevinski
sektor vidjeti: EGF/2011/006 ES/Comunidad Valenciana građevinarstvo, EGF/2011/009
NL/Gelderland građevinarstvo 41, EGF/2011/012 NL/Noord Brabant-Zuid
Holland i EGF/2011/017 ES/Aragón građevinarstvo.
                Za sektor automobilske
industrije vidjeti: EGF/2009/019 FR/Renault, EGF/2010/002 ES/Cataluña
Automotive i 2011/003 DE/Arnsberg and Düsseldorf Automotive.
[9]               COM (2012) 451 u vezi s EGF/2011/019 ES/Galicia
Metal i COM (2012) 620 u vezi s EGF/2011/018 ES País Vasco
Metal.
[10]             EGF/2011/006 ES Comunidad Valenciana construction
COM (2012) 053 i tri zahtjeva koji su povezani s komplementarnim
industrijskim granama u građevinskom sektoru: EGF/2009/014 ES
Comunidad Valenciana keramika COM (2010) 216; EGF/2010/005 ES
Comunidad Valenciana kamen COM (2010) 617; i EGF/2013/004 ES
Comunidad Valenciana građevinski materijal COM (2013) 635.
[11]             EPA
(Anketa o radnoj snazi)
http://www.datosmacro.com/paro-epa/ccaa/valencia?sector=Tasa-de-paro&sc=EPA-.
[12]             Za građevinski sektor i s njim komplementarne
industrijske grane vidjeti bilješku br. 10;
za sektor tekstilne industrije vidjeti EGF/2010/009 ES Comunidad
Valenciana tekstil COM (2010) 613 i EGF/2013/008 ES Comunidad
Valenciana tekstil COM (2014) 45; za obuću vidjeti EGF/2011/020 ES
Comunidad Valenciana obuća COM (2012) 204.
[13]             Analiza opasnosti i kritičnih kontrolnih točaka
(HACCP)
[14]             Šest Sigma je skup tehnika i alata za poboljšanje procesa.
[15]             Standardom ISO 9001 utvrđuju se zahtjevi sustava
upravljanja kvalitetom.
[16]             Standardima ISO 14000 obuhvaćeni su različiti
aspekti brige za okoliš.
[17]             Model kvalitete prema EFQM-u, definira ga Europska zaklada
za upravljanje kvalitetom.
[18]             Zavarivanje elektrodom od volframa u zaštitnoj atmosferi
inertnog plina (TIG zavarivanje), zavarivanje metala uz korištenje
inertnog/aktivnog plina (MIG/MAG zavarivanje).
[19]             Računalno numerički upravljani (CNC) alatni
strojevi.
[20]             SL L 347, 20.12.2013., str. 884.
[21]             SL C 373, 20.12..2013., str. 1.
[22]             SL L 347, 20.12.2013., str. 855.
[23]             SL C 373, 20.12.2013., str. 1.
[24]             SL L 347, 20.12.2013., str. 884.
[25]             U smislu članka 3. točke (a) Uredbe o
EGF-u.
[26]             Uredba (EZ) br. 1893/2006 Europskog parlamenta i
Vijeća od 20. prosinca 2006. o utvrđivanju statističke
klasifikacije ekonomskih djelatnosti NACE Revision 2 te izmjeni
Uredbe Vijeća (EEZ) br. 3037/90 kao i određenih uredbi EZ-a o
posebnim statističkim područjima (SL L 393, 30.12.2006.,
str. 1.).
PRILOG
 Poduzeća i broj otpuštanja
 ABANTIA INSTALACIONES, SA || 1 || INDUSTRIAL  ANREU SL || 1
 ABANTIA TICSA, SAU || 3 || INDUSTRIAS JOSE TAMARIT MORENO SL || 1
 ABELLÓN METAL, S.L. || 1 || INDUSTRIAS MECANICAS ROYSER S.L || 1
 ACEROS Y OXICORTE ALICANTE S.L. || 1 || INDUSTRIAS METÁLICAS CARBÓ SA || 47
 ADOLFO ALBA, S.L. || 1 || INDUSTRIAS OCHOA S.L || 1
 ALMACENES METALURGICOS SAU - GRUPO ALMESA || 1 || INDUSTRIAS TAMS S.L || 1
 ALMERICH CARPINTERIA METALICA SL || 1 || INDUSTRIAS YUK, SA || 1
 ALMESA ALME SA || 1 || INFAC SL || 3
 ALPHA DESSIN S.L || 2 || JUMAVI ILUMINACION, S.L. || 1
 ALUCASMI, S.L. || 1 || KEMMERICH IBERICA S.L || 1
 ALUMINIOS JOSE LUIS, S.L. || 1 || KOSY ,S.L. || 1
 ALUMINIOS JUCRIMA, S.L. || 1 || LAMAS Y ESTANTERIAS ,S.L. || 1
 ALUMINIOS MONFORTE SL || 1 || LUMOSA METALES S.L || 1
 ALUMINIOS RAMJO SL || 2 || MANUFACTURAS TALLMAR S.L || 1
 ALUMINIOS VER ASL || 1 || MANUFACTURAS VICEDO S.L || 1
 ALUMINIS FAVARA, C.B. || 1 || MAR EXPLOT SLU || 2
 ALUMINIS VIDAL TELLOLS, SL || 1 || MASSET Y CATALA FRANCISCO-ANTONIO || 1
 ALUPLEX S.L || 1 || MATRICERIA Y DECOLETAJE, S.L. || 2
 ANDEVAL, S.L. || 1 || MATRICERIA Y ESTAMPACION  F. SEGURA  SLU || 1
 ANTONIO GARCIA SANCHEZ || 1 || MATRICES ALCANTARA,S.L. || 1
 APLICACIONES TÉCNICAS DE LA ENERGÍA SL || 120 || MATRITRES,S.L. || 1
 ARCELOMITTAL || 3 || METAL CRIS-JOHN ,S.L. || 1
 ATECMAN VIALES SL || 1 || METALDYNE SINTERED COMPONENTS ESPAÑA,S.L. || 1
 AUTOMATISMOS COS-MAR,S.L. || 1 || METALES TRABAJOS Y SERVICIOS SL || 6
 BELSERHER,S.L. || 1 || METALESA, S.L. || 2
 CALDERERI E INSTALACIONES GOMEZ ALMERO S.L. || 4 || METALICAS ELCHE SL || 1
 CANDELA ALUMINIOS Y VIDRIO, S.L. || 1 || METALURGICAS  ASPRILLAS, S.L. || 1
 CARMELO RESINA MANZANO || 1 || MODELOS ATIENZA S.L. || 2
 CASTELLANO HERRAJES, COOP. V || 1 || MONTAJES PUENTES & PUENTES, SL || 1
 CERRAJERIA DOMINGO SERNA, S.L. || 1 || NIQUELADOS VALENCIA S.L || 1
 CERRAJERIA HERMANOS GARCIA S.L. || 4 || ORMET S.L || 2
 CERRAJERIA MORATO, S.L. || 1 || PEREZ CAMPILLO FRANCISCO JAVIER || 1
 CERRAJERIA SAN NICOLAS S.L || 1 || PERFIL 10 S.L. || 1
 CERRAJERIA SILJO, S.L. || 1 || POLIESTER COLOR SA || 1
 COLOREAR SL || 14 || PRODUCCIONES SIDERÚRGICAS DEL MEDITERRANEO SA - PROSIMED || 21
 COPIMETAL, S.L. || 1 || PROFILTEK SPAIN SA || 3
 CORPORACION SRB ENERGY, S.L. || 3 || RAMON PERAL SL || 1
 CREACIONES METALICAS SL || 1 || RANMAR S.L || 46
 CUATROMETAL 2010 S.L.L || 1 || RECUBRIMIENTOS TECNICOS DE PINTURA S.L || 1
 CUSTOCROM S.L || 1 || RECUPERACION  Y AFINAJE DE METALES SA || 1
 DIMENSION TECNICA 2012,S.L. || 2 || REUNIÓN INDUSTRIAL, S.L.U. || 1
 DISEÑO Y TECNOLOGIA DE MATRICES,S.L. || 1 || RICAMA,S.L. || 1
 DISYTEC S.L || 1 || ROLSER SA || 1
 DOBON Y TAMARIT, SL || 2 || ROTULACIONES RAPSA  SOCIEDAD LIMITADA || 1
 E.M.P.A., S.L. || 1 || RUTALCHI,S.A. || 2
 ENDAL SL || 1 || SAF EQUIPAMIENTO COMERCIAL SA || 3
 ENVASES METÁLICOS EUROBOX S.L. || 1 || SAMUEL ESPI S.L. || 1
 ENVOLVENTES METALICAS JM, S.L. || 1 || SANTIAGO GUTIERREZ  AGUSTIN || 1
 EPOXIPLAST,S.L. || 1 || SEMI SA || 2
 ESMET FABRICADOS METALICOS, S.L. || 2 || SENDA RECUBRIMIENTOS, S.L. || 1
 ESTRUCTURAS  Y CUBIERTAS  2000,S.L. || 5 || SERGIO JOSE PEÑALVER SANSANO || 1
 ESTRUCTURAS FERROMAR, SL || 3 || SERVIMETAL ARTESANIA SL || 1
 ESTRUCTURAS METÁLICAS EMCASA S.L. || 1 || SOMYCOL S.L. || 3
 FABRICACION Y COMERCIALIZACION COMPONENTES D MATRICERIA, S.L || 1 || SUMINISTROS PAIPORTA, S.L. || 1
 FAURECIA AUTOMOTIVE ESPAÑA S.A || 1 || TALLERES LUARTO, S.L. || 5
 FEDERICO GINER S.A. || 2 || TALLERES MOLINER SL || 3
 FERRO ADBRO, S.L. || 1 || TALLERES SANZ BALLESTER SL || 1
 FERROS TECA SRL || 1 || TECNIALFER, S.L. || 3
 FORJA GARCIA,S.L. || 1 || TECNICA  Y MANIPULACION DE CHAPA S.L || 4
 FRANCISCO JAVIER GARCIA S.L || 1 || TECNIMAHER,S.L. || 1
 GALOL ,S.A. || 1 || THYSSEN ROS CASARES, S.A. || 1
 GARCIA ALBEROLA E HIJOS,  S.L. || 7 || THYSSENKRUPP GALMED || 164
 GAVIOTA SIMBAC, S.L. FORJAS DEL VINALOPO || 1 || TOSSAL SERVICIOS INTEGRADOS S.L. || 1
 GOMEZ MADRID SOLUCIONES METALICAS, S.L.U. || 1 || TRANSFORMACIONES INDUSTRIALES DEL MEDITERRANEO,S.A. || 1
 HERCOR SL || 3 || TROQUELES QUIRANT SL || 1
 HEREDEROS DE MIGUEL GRACIA SL || 15 || UNION INDUSTRIAL XATIVA S.L. || 4
 HIERROS Y ACEROS ASPE, S.L. || 1 || VALMECA S.A || 2
 HIERROS Y ESTRUCTURAS BENIGANIM, S.L. || 2 || VICENTE CALABUIG E HIJOS S.A || 1
 HIJOS DE MANUEL PARDO PASTOR, SL || 3 || VICENTE VILA, S.L. || 1
 HISPAMIG,S.L. || 2 || VILAMAQ S.L || 1
 INDUSTRIA METALGRAFICA VALENCIANA SA || 1 || WOODEQUIP,S.L. || 1
 Ukupan broj poduzeća: 142 || Ukupan broj otpuštanja: || 633
 Ukupan broj samozaposlenih osoba koje su prestale sa svojom djelatnošću: || 0
 Ukupno (radnici i samozaposlene osobe): || 633


				|

		52015PC0025

			Prijedlog ODLUKE VIJEĆA o stajalištu koje treba donijeti u ime Europske unije u okviru Vijeća za pridruživanje osnovanog Europsko-mediteranskim sporazumom o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, u pogledu zamjene Protokola 4. uz taj Sporazum o definiciji pojma „proizvodi s podrijetlom” i načinima administrativne suradnje novim protokolom u kojem se u pogledu pravila o podrijetlu upućuje na Regionalnu konvenciju o paneuropsko-mediteranskim povlaštenim pravilima o podrijetlu /* COM/2015/025 final - 2015/0017 (NLE) */

			   	OBRAZLOŽENJE
1.           KONTEKST PRIJEDLOGA
Regionalnom konvencijom o
paneuropsko-mediteranskim povlaštenim pravilima o podrijetlu[1] (dalje u tekstu
„Konvencija”) predviđene su odredbe o podrijetlu robe kojom se trguje na
temelju odgovarajućih sporazuma sklopljenih između ugovornih
stranaka. EU i Egipat potpisali su Konvenciju 15. lipnja 2011. odnosno 9.
listopada 2013.
EU i Egipat položili su kod depozitara
Konvencije svoje isprave o prihvatu 26. ožujka 2012. odnosno
23. travnja 2014. Stoga je Konvencija primjenom svojeg članka
10. stavka 3. stupila na snagu 1. svibnja 2012. za EU i 1. lipnja 2014. za
Egipat.
Člankom 6. Konvencije predviđa se da
svaka ugovorna stranka poduzima odgovarajuće mjere kako bi se osigurala
učinkovita primjena Konvencije. U tu bi svrhu Vijeće za pridruživanje
osnovano Europsko-mediteranskim sporazumom o pridruživanju između
Europskih zajednica i njihovih država članica, s jedne strane, i Arapske
Republike Egipta, s druge strane[2],
trebalo donijeti odluku kojom se Protokol 4. o definiciji pojma „proizvodi
s podrijetlom” i načinima administrativne suradnje zamjenjuje novim
protokolom u kojem se u pogledu pravila o podrijetlu upućuje na
Konvenciju. Stajalište koje treba zauzeti EU u okviru Vijeća za
pridruživanje trebalo bi odrediti Vijeće.
2.           REZULTATI SAVJETOVANJA SA
ZAINTERESIRANIM STRANAMA I PROCJENA UČINKA
Na sastanku Odbora za Carinski zakonik, odjela
za podrijetlo, 13. svibnja 2013. države članice EU-a obaviještene su o
nacrtu Odluke Vijeća. Posljednja savjetovanja s ugovornim strankama održana
su na sastanku paneuropsko-mediteranske radne skupine 22. i 23. listopada 2014.
Nije bilo potrebno obratiti se vanjskim
stručnjacima. Nadalje, procjena učinka nije bila potrebna jer su
predložene izmjene tehničke prirode i ne utječu na sadržaj Protokola
o pravilima o podrijetlu koji je trenutačno na snazi.
3.           PRAVNI ELEMENTI PRIJEDLOGA
Pravna je osnova Odluke Vijeća
članak 207. stavak 4. prvi podstavak u vezi s
člankom 218. stavkom 9. Ugovora o funkcioniranju Europske unije.
Prijedlog je u isključivoj nadležnosti
Unije. Načelo supsidijarnosti stoga se ne primjenjuje.
Predloženi instrument: Odluka Vijeća.
2015/0017 (NLE)
Prijedlog
ODLUKE VIJEĆA
o stajalištu koje treba donijeti u ime
Europske unije u okviru Vijeća za pridruživanje osnovanog Europsko-mediteranskim
sporazumom o pridruživanju između Europskih zajednica i njihovih država
članica, s jedne strane, i Arapske Republike Egipta, s druge strane, u
pogledu zamjene Protokola 4. uz taj Sporazum o definiciji pojma „proizvodi s
podrijetlom” i načinima administrativne suradnje novim protokolom u kojem
se u pogledu pravila o podrijetlu upućuje na Regionalnu konvenciju o
paneuropsko-mediteranskim povlaštenim pravilima o podrijetlu
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 207. stavak 4. prvi podstavak, u
vezi s člankom 218. stavkom 9.,
uzimajući u obzir prijedlog Europske
komisije,
budući da:
(1)       Protokol 4. uz
Europsko-mediteranski sporazum o pridruživanju između Europskih zajednica
i njihovih država članica, s jedne strane, i Arapske Republike Egipta, s
druge strane[3]
(dalje u tekstu „Sporazum”), odnosi se na definiciju pojma „proizvodi s
podrijetlom” i načine administrativne suradnje (dalje u tekstu „Protokol
4.”).
(2)       Regionalnom konvencijom o
paneuropsko-mediteranskim povlaštenim pravilima o podrijetlu[4] (dalje u tekstu
„Konvencija”) predviđene su odredbe o podrijetlu robe kojom se trguje na
temelju odgovarajućih sporazuma sklopljenih između ugovornih
stranaka.
(3)       Unija i Egipat potpisali su
Konvenciju 15. lipnja 2011. odnosno 9. listopada 2013.
(4)       Unija i Egipat položili su
kod depozitara Konvencije svoje isprave o prihvatu 26. ožujka 2012.
odnosno 23. travnja 2014. Stoga je Konvencija primjenom svojeg članka 10.
stavka 3. stupila na snagu 1. svibnja 2012. za Uniju i 1. lipnja 2014. za
Egipat.
(5)       Člankom 6. Konvencije
predviđa se da svaka ugovorna stranka poduzima odgovarajuće mjere
kako bi se osigurala učinkovita primjena Konvencije. U tu svrhu
Vijeće za pridruživanje osnovano Sporazumom trebalo bi donijeti odluku
kojom se Protokol 4. zamjenjuje novim protokolom u kojem se u pogledu
pravila o podrijetlu upućuje na Konvenciju.
(6)       Stajalište Unije u okviru
Vijeća za pridruživanje trebalo bi se stoga temeljiti na priloženom nacrtu
Odluke,
DONIJELO JE OVU ODLUKU:
Članak 1.
Stajalište koje treba donijeti u ime Europske
unije u okviru Vijeća za pridruživanje osnovanog Europsko-mediteranskim
sporazumom o pridruživanju između Europskih zajednica i njihovih država
članica, s jedne strane, i Arapske Republike Egipta, s druge strane, u
pogledu zamjene Protokola 4. uz taj Sporazum o definiciji pojma „proizvodi s
podrijetlom” i načinima administrativne suradnje novim protokolom u kojem
se u pogledu pravila o podrijetlu upućuje na Regionalnu konvenciju o
paneuropsko-mediteranskim povlaštenim pravilima o podrijetlu temelji se na
nacrtu Odluke Vijeća za pridruživanje priloženom ovoj Odluci.
Predstavnici Unije u Vijeću za
pridruživanje mogu dogovoriti manje izmjene nacrta Odluke Vijeća za pridruživanje
bez daljnje odluke Vijeća.
Članak
2.
Odluka Vijeća za pridruživanje objavljuje
se u Službenom listu Europske unije.
Članak 3.
Ova Odluka stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL L 54, 26.2.2013., str. 4.
[2]               SL L 304, 30.9.2004., str. 39.
[3]               SL L 304, 30.9.2004., str. 39.
[4]               SL L 54, 26.2.2013., str. 4.
Nacrt
ODLUKE br. … VIJEĆA ZA PRIDRUŽIVANJE EU – EGIPAT
od
o zamjeni Protokola 4. uz Europsko-mediteranski sporazum o
pridruživanju između Europskih zajednica i njihovih država članica, s
jedne strane, i Arapske Republike Egipta, s druge strane, o definiciji pojma
„proizvodi s podrijetlom” i načinima administrativne suradnje
VIJEĆE ZA PRIDRUŽIVANJE EU –
Egipat,
uzimajući u obzir Europsko-mediteranski
sporazum o pridruživanju između Europskih zajednica i njihovih država
članica, s jedne strane, i Arapske Republike Egipta, s druge strane[1], a posebno njegov
članak 27.,
uzimajući u obzir Protokol 4. uz
Europsko-mediteranski sporazum o pridruživanju između Europskih zajednica
i njihovih država članica, s jedne strane, i Arapske Republike Egipta, s
druge strane, o definiciji pojma „proizvodi s podrijetlom” i načinima
administrativne suradnje,
budući da:
(1)
U članku 27. Europsko-mediteranskog sporazuma
o pridruživanju između Europskih zajednica i njihovih država članica,
s jedne strane, i Arapske Republike Egipta, s druge strane (dalje u tekstu
„Sporazum”), upućuje se na Protokol 4. uz Sporazum (dalje u tekstu
„Protokol 4.”) kojim se utvrđuju pravila o podrijetlu i predviđa
kumulacija podrijetla između Europske unije, Egipta i drugih ugovornih
stranaka Konvencije.
(2)
Člankom 39. Protokola 4. predviđa se da
Vijeće za pridruživanje utvrđeno člankom 74. Sporazuma može
odlučiti izmijeniti odredbe ovog Protokola.
(3)
Regionalnom konvencijom o paneuropsko-mediteranskim
povlaštenim pravilima o podrijetlu[2]
(dalje u tekstu „Konvencija”) nastoji se protokole o pravilima o podrijetlu
koji su trenutačno na snazi u zemljama paneuropsko-mediteranskog
područja zamijeniti jedinstvenim pravnim aktom.
(4)
Europska unija i Egipat potpisali su Konvenciju 15.
lipnja 2011. odnosno 9. listopada 2013.
(5)
Europska unija i Egipat položili su kod depozitara
Konvencije svoje isprave o prihvatu 26. ožujka 2012. odnosno 23. travnja 2014.
Stoga je Konvencija primjenom svojeg članka 10. stavka 3. stupila na snagu
1. svibnja 2012. za Europsku uniju i 1. lipnja 2014. za Egipat.
(6)
Protokol 4. stoga bi trebalo zamijeniti novim
protokolom u kojem se upućuje na Konvenciju,
DONIJELO JE OVU
ODLUKU:
Članak 1.
Protokol 4. uz Europsko-mediteranski sporazum
o pridruživanju između Europskih zajednica i njihovih država članica,
s jedne strane, i Arapske Republike Egipta, s druge strane, o definiciji pojma
„proizvodi s podrijetlom” i načinima administrativne suradnje zamjenjuje
se tekstom iz Priloga ovoj Odluci.
Članak 2.
Ova Odluka stupa na snagu na dan donošenja.
Primjenjuje se od ...
Sastavljeno u
                                                                       Za
Vijeće za pridruživanje
                                                                       Predsjednik
Prilog
Protokol
4.
o
definiciji pojma „proizvodi s podrijetlom” i načinima administrativne
suradnje
Članak 1.
Primjenjiva
pravila o podrijetlu
1.         Za potrebe provedbe ovog Sporazuma
primjenjuju se Dodatak I. i odgovarajuće odredbe Dodatka II. Regionalnoj
konvenciji o paneuropsko-mediteranskim povlaštenim pravilima o podrijetlu[3] (dalje u tekstu
„Konvencija”).
2.         Sva upućivanja na
„odgovarajući Sporazum” u Dodatku I. i u odgovarajućim odredbama Dodatka
II. Regionalnoj konvenciji o paneuropsko-mediteranskim povlaštenim pravilima o
podrijetlu smatraju se upućivanjima na ovaj Sporazum.
Članak 2.
Rješavanje
sporova
1.         Sporovi o postupcima provjere iz
članka 32. Dodatka I. Konvenciji, koji se ne mogu riješiti između
carinskih tijela koja traže provjeru i carinskih tijela odgovornih za provedbu
provjere, podnose se na rješavanje Vijeću za pridruživanje.
2.         U svim slučajevima rješavanje
sporova između uvoznika i carinskih tijela zemlje uvoznice provodi se na
temelju zakonodavstva te zemlje.
Članak 3.
Izmjene
Protokola
Vijeće za pridruživanje može
odlučiti izmijeniti odredbe ovog Protokola.
Članak 4.
Povlačenje
iz Konvencije
1.         Ako Europska unija ili Egipat
depozitaru Konvencije dostave pisanu obavijest o svojoj namjeri povlačenja
iz Konvencije u skladu s člankom 9. Konvencije, Europska unija i Egipat
odmah započinju pregovore o pravilima o podrijetlu radi provedbe ovog
Sporazuma.
2.         Do stupanja na snagu
novoutvrđenih pravila o podrijetlu na ovaj Sporazum i dalje se primjenjuju
pravila o podrijetlu iz Dodatka I. i, prema potrebi, odgovarajuće odredbe
Dodatka II. Konvenciji koji su primjenjivi u trenutku povlačenja.
Međutim, od trenutka povlačenja smatra se da je pravilima o
podrijetlu iz Dodatka I. i, prema potrebi, odgovarajućim odredbama Dodatka
II. Konvenciji dopuštena dvostrana kumulacija samo između Europske unije i
Egipta.
[1]               SL L 304, 30.9.2004., str. 39.
[2]               SL L 54, 26.2.2013., str. 4.
[3]               SL L 54, 26.2.2013., str. 4.